|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve: Művelődési, Kulturális és Szociális Bizottság

**ELŐTERJESZTÉS**

A Képviselő-testület 2022. december 7 - ei

rendes ülésére

|  |  |
| --- | --- |
| **Tárgy:** | Javaslat testvérvárosi kapcsolat létesítésére Herszon (Ukrajna) városával |

**Készítette:**

Nagy Nóra

Kabinet vezetője

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozat elfogadásához minősített szavazattöbbség szükséges.**

**Tisztelt Képviselő-testület!**

Budapest Főváros VII. kerület Erzsébetváros Önkormányzata minden rendelkezésére álló eszközzel segíteni szeretné Ukrajnát a háború által okozott felmérhetetlen károk-, és a civilek, civil intézmények által elszenvedett sérelmek enyhítésében.

Herszon városa napjainkban teljesen ellehetetlenült, a lakosság közvetlenül is kitett a háború borzalmainak katonai támadások célpontjaként.

Az 1778-ban alapított város Ukrajna déli részén helyezkedik el, tengeri és folyami kikötővel is rendelkező kereskedelmi, gazdasági központ, jelentős hajógyár és sok külföldi megrendeléssel rendelkező olajfinomító is működött benne.

A város nem csak közigazgatási, hanem kulturális központja is Dél-Ukrajnának. Mezőgazdasági, tengerészeti, orvosi, kereskedelmi iskolák és tanárképző szeminárium működött a városban, a repülős iskola a város egyik oktatási büszkesége volt.

Herszon város lakossága mintegy 283.000 fő volt az orosz-ukrán háború előtt.

*A háborút megelőző állapotok helyre állításának támogatása érdekében testvérvárosi kapcsolat létesítésére teszek javaslatot Képviselő-testület számára az alábbi területeket érintően:*

* *a történelmi, társadalmi, gazdasági közös tudás elmélyítése,*
* *kölcsönös kapcsolat és tevékenység kiépítésée a kultúra, építészet, oktatás és a sport területén,*
* *tudományos együttműködés előmozdítása,*
* *iskolák közötti csereprogram, intézményi tapasztalatcserére,*
* *információ és tapasztalatcsere életre hívása olyan közös érdeklődési területeken, mint a közigazgatás, egészségügy, turizmus.*

Magyarország helyi önkormányzatairól szóló 2011. évi CLXXXIX. törvény (továbbiakban Mötv.) 42. § 6. pontja alapján a képviselő-testület hatásköréből nem ruházható át a megállapodás külföldi önkormányzattal való együttműködésről, nemzetközi önkormányzati szervezethez való csatlakozásról, abból történő kiválásról.

A Mötv.50. § értelmében minősített többség szükséges a 6. pontban foglalt ügy eldöntéséhez.

Kérem a tisztelt Képviselő-testületet az előterjesztés megtárgyalására és a határozati javaslatok elfogadására.

**Határozati javaslatok**

**Budapest Főváros VII. kerület Erzsébetváros Önkormányzata Képviselő-testületének …/2022. (XII.07.) határozata testvérvárosi kapcsolat létesítéséről Herszon (Ukrajna) városával**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy kezdeményezi az ukrajnai Herszon várossal testvérvárosi kapcsolat létesítését, melynek érdekében felkéri a Polgármestert, hogy a tetsvérvárosi együttműködés megkötéséhez szükséges intézkedéseket tegye meg.

**Felelős:** Niedermüller Péter polgármester

**Határidő:** 2023. január 31.

Budapest, 2022. november 23.

Niedermüller Péter

polgármester