|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve: Pénzügyi és Kerületfejlesztési Bizottság

**ELŐTERJESZTÉS**

A Képviselő-testület 2022. december 7 - ei

rendes ülésére

|  |  |
| --- | --- |
| **Tárgy:** | Javaslat takarítási feladatok ellátására vonatkozó vállalkozási szerződés megkötésére az Erzsébetváros Fejlesztési és Beruházási Kft-vel |

**Készítette:**

dr. Jávori Péter

Városüzemeltetési Iroda vezetője

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

A Budapest Főváros VII. kerület Erzsébetváros Önkormányzata (a továbbiakban: Önkormányzat) tulajdonában lévő, és Budapest Főváros VII. Kerület Erzsébetvárosi Polgármesteri Hivatal (a továbbiakban: Polgármesteri Hivatal), mint helyi önkormányzati költségvetési szerv használatában lévő ingatlanok vonatkozásában épületgondoksági (takarítási) feladatok ellátása tárgyban szerződés megkötése vált szükségessé az Önkormányzat, mint megrendelő, és az Erzsébetváros Fejlesztési és Beruházási Kft. (a továbbiakban: Erzsébetváros Kft.), mint a feladatellátást végző vállalkozó között. Az Erzsébetváros Kft. 100%-ban az Önkormányzat tulajdonában lévő gazdasági társaság.

A szerződést **határozott időtartamra, 2023. január 1. és 2023. december 31. napja** közötti időtartamra javasolt megkötni a határozati javaslat melléklete szerinti tartalommal.

A takarításra vonatkozó szerződés keretösszege legfeljebb 63.400.000,-Ft + Áfa, azaz hatvanhárommillió-négyszázezer forint + általános forgalmi adó.

A Képviselő-testület gyakorolja a tulajdonosi jogokat a nettó ötvenmillió forint forgalmi értéket meghaladó vagyonelemről, vagy vagyonösszességről rendelkező döntések (tulajdonjog átruházás, bármilyen jogcímen történő hasznosítás, vagyonkezelésbe adás, haszonélvezeti jog alapítása, valamint minden más, nem nevesített jogcímen történő tulajdonosi joggyakorlás, ide nem értve az Ör. 24.§ (2) bekezdése szerinti ún. nem nevesített tulajdonosi nyilatkozatok megtételét) esetében a Budapest Főváros VII. kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012.(III.26.) önkormányzati rendelet (a továbbiakban: Ör) 5. § (2) bekezdése alapján.

A közbeszerzésekről szóló 2015. évi CXLIII. törvény (továbbiakban: Kbt.) 5.§ (1) bekezdés d) pontja alapján közbeszerzési eljárás lefolytatására kötelezett a 9.§ (1) bekezdés h)-i) pontja szerinti jogi személyek.

A Kbt. 9.§ (1) h) pontja szerint a törvényt nem kell alkalmazni az 5.§ (1) bekezdésében meghatározott ajánlatkérő szervezet olyan jogi személlyel kötött szerződésére, amely felett az ajánlatkérő a saját szervezeti egységei felettihez hasonló kontrollt gyakorol, döntő befolyással rendelkezik annak stratégiai céljai meghatározásában és működésével kapcsolatos jelentős döntéseinek meghozatalában, valamint amelyben közvetlen magántőke-részesedés nincsen, és amely éves nettó árbevételének több mint 80%-a a kontrollt gyakorló ajánlatkérővel vagy az ajánlatkérő által e pont szerint kontrollált más jogi személlyel kötött vagy kötendő szerződések teljesítéséből származik.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …/2022. (XII.7. ) határozata az Önkormányzat és az Erzsébetváros Kft. közötti takarítási szolgáltatás feladatellátásra vonatkozó szerződéskötés tárgyában**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy hozzájárul ahhoz, hogy Budapest Főváros VII. kerület Erzsébetváros Önkormányzata tulajdonát képező, a Polgármesteri Hivatal, mint helyi önkormányzati költségvetési szerv használatában lévő ingatlanok vonatkozásában takarítási feladatok ellátásának tárgyban 2023. január 01. napjától 2023. december 31. napjáig tartó határozott idejű vállalkozási keretszerződést kössön az Erzsébetváros Fejlesztési és Beruházási Kft.-vel, nettó 63.400.000,-Ft + Áfa,- Ft keretösszegben jelen határozat melléklete szerinti tartalommal.

**Felelős**: Niedermüller Péter Polgármester

**Határidő**: azonnal

Budapest, 2022. november 17.

Niedermüller Péter

polgármester

Határozati javaslat melléklete:

* A Polgármesteri Hivatalra vonatkozó takarítási szolgáltatás szerződés