|  |
| --- |
| **Budapest Főváros VII. kerület Erzsébetváros Önkormányzata**  **Galambos András Erzsébetváros Fejlesztési és Beruházási Kft. ügyvezetője** |

Iktatószám:

Napirendi pont: ….

Előterjesztve: Pénzügyi és Kerületfejlesztési Bizottság

**ELŐTERJESZTÉS**

**A Képviselő-testület 2022. december 7 - ei**

**rendes ülésére**

|  |  |
| --- | --- |
| **Tárgy:** | Tulajdonosi döntés az Erzsébetváros Fejlesztési és Beruházási Kft. 2023. évi Pénzügyi Tervének elfogadásáról |

**Készítette:**

Galambos András

Erzsébetváros Fejlesztési és Beruházási Kft. Ügyvezető Igazgató

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

A helyi önkormányzatokról szóló 1990. évi LXV. törvény 8. § (1) bekezdésében foglaltak alapján - figyelemmel a vonatkozó jogszabályok előírásaira is - Budapest VII. kerület közigazgatási területén kötelezően ellátandó feladatok végrehajtására az Önkormányzat az **Erzsébetváros Fejlesztési és Beruházási** Kft.-vel (a továbbiakban: Kft.) áll szerződéses jogviszonyban.

# A Kft. a köztulajdonban álló gazdasági társaságok takarékosabb működéséről szóló 2009. évi CXXII. törvény szerint köztulajdonban álló társaságnak minősül, továbbá a nemzeti vagyonról szóló 2011. évi CXCVI. törvény és a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) önkormányzati rendelete (a továbbiakban: Vagyonrendelet) alapján - önkormányzati 100 %-os tulajdonban áll.

A Kft. Budapest Főváros VII. kerület Erzsébetváros Önkormányzata tulajdonában álló közterületek takarítási feladatait, parkfenntartási feladatait és egyéb üzemeltetési feladatokat az Önkormányzattal kötött feladatellátási szerződések illetve az azokat megalapozó képviselő-testületi határozatokban foglaltak szerint látja el.

Ezen felül a Képviselő-testület 291/2022. (XI. 16.) határozata szerint bonyolítói szerződés alapján gondoskodik a Klauzál tér felújításának kivitelezéséről.

Az Erzsébetváros Kft. a feladatellátással kapcsolatosan elkészítette a felmerülő kiadásaival, várható fejlesztésekkel kapcsolatos tervezési feladatait, mely alapján összeállításra került a Társaság 2023. évi Pénzügyi Terve.

A Pénzügyi Terv egyúttal adatot szolgáltat a tulajdonos Önkormányzat 2023. évi költségvetésének tervezéséhez illetve rendeletének megalkotásához.

A Képviselő-testület a Vagyonrendelet 5. § (2) bekezdése alapján jogosult dönteni.

*„5. § (2) A Képviselő-testület gyakorolja a tulajdonosi jogokat*

*a) a nettó ötvenmillió forint forgalmi értéket meghaladó vagyonelemről, vagy vagyonösszességről – a továbbiakban együtt: vagyonról – rendelkező döntések (tulajdonjog átruházás, bármilyen jogcímen történő hasznosítás, vagyonkezelésbe adás, haszonélvezeti jog alapítása, valamint minden más, nem nevesített jogcímen történő tulajdonosi joggyakorlás, ide nem értve a 24.§ (2) bekezdése szerinti ún. nem nevesített tulajdonosi nyilatkozatok megtételét) esetében;”*

A Kft. által elkészített 2023. évi Pénzügyi Terv, a határozati javaslat mellékletét képezi.

Erzsébetváros Kft. Felügyelőbizottsága megtárgyalta a Pénzügyi tervben foglaltakat és elfogadásra javasolja. A Felügyelőbizottság határozata az előterjesztés 2. számú melléklete.

**Határozat javaslat**

**Budapest Főváros VII. kerület Erzsébetváros Önkormányzata Képviselő-testületének .../2022. (XII.7.) határozata az Erzsébetváros Fejlesztési és Beruházási Kft. 2023. évi Pénzügyi Tervének elfogadásáról**

Budapest Főváros VII. Kerület Erzsébetváros Önkormányzatának Képviselő-testülete úgy dönt, hogy elfogadja az Erzsébetváros Fejlesztési és Beruházási Kft. 2023. évi Pénzügyi Tervét a határozat 1. számú melléklete szerint.

**Felelős**: Niedermüller Péter polgármester  
**Határidő**: 2022. december 7.

Budapest, 2022. november 22.

**Galambos András**

Erzsébetváros Fejlesztési és Beruházási Kft.

ügyvezető igazgató

Mellékletek:

Határozat melléklete: 1. számú melléklet: 2023. évi Pénzügyi Terv

Határozat melléklete: 2. számú melléklet: Erzsébetváros Kft. Felügyelőbizottságának határozata a 2023. évi Pénzügyi Terv elfogadásáról