|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

**ELŐTERJESZTÉS**

A Képviselő-testület 2022. december 7 - ei

rendes ülésére

**Tárgy:**  Javaslat a Polgármesteri Hivatal új Szervezeti és Működési Szabályzatának elfogadására

**Készítette:**

Dr. Nagy Erika

aljegyző

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozat elfogadásához minősített szavazattöbbség szükséges.**

**Tisztelt Képviselő-testület!**

Budapest Főváros VII. kerület Erzsébetváros Önkormányzatának Képviselő-testülete 638/2020. (IX.24.) számú határozatával fogadta el Budapest Főváros VII. kerület Erzsébetváros Polgármesteri Hivatala jelenleg hatályos Szervezeti és Működési Szabályzatát, amely ezt követően több alkalommal módosításra került.

Az új szabályzat megalkotását a szervezeti struktúrát érintő alábbi, főbb módosítási javaslatok indokolják, mely átalakítás az irodák számát nem módosítja, az továbbra is tíz marad.

* A korábban önálló irodaként szerepelt belső ellenőrzés, mely a belső ellenőri és a belső kontrollrendszerrel kapcsolatos feladatokat foglalta magába, a módosítást követően közvetlenül a jegyzőnek alárendelve látja el a feladatát.
* Az Informatikai és Ügyviteli Iroda új irodaként kerül létrehozásra. Az iroda az informatikai, így az informatikai eszközökkel, ügyvitelt támogató szoftverekkel, internettel, bérelt vonallal, mobilflotta kezeléssel kapcsolatos feladatokat, valamint az ügyviteli feladatokat látja el. Ezeket a feladatokat jelenleg a Jegyzői Iroda és a Városüzemeltetési Iroda végzi.
* Budapest Főváros VII. Kerület Erzsébetváros Önkormányzatának és Polgármesteri Hivatalának Közbeszerzési Szabályzatában valamint a Beszerzési Szabályzatában meghatározott közbeszerzési és beszerzési feladatokkal kapcsolatos ügyintézés a jogügyleteket kezelő Jegyzői Irodához kerül. A feladatok ellátására a feladatokat jelenleg is végző munkaerő átkerül a Jegyzői Irodához.
* Az iroda, mint szervezeti egység mellett a csoport, mint funkcionális működési egység újból megjelenítésre kerül.

Felülvizsgálatra kerültek a szakirodák feladatai, a jogszabályok aktualizálása megtörtént, az alapító okirat mellékletként jelenik meg a korábbi függelék helyett.

A Magyarország helyi önkormányzatairól szóló 2011. évi CLXXXIX. törvény 67. § (1) d) pontja alapján a képviselő-testület jogosult dönteni:

„67. § (1) A polgármester

d) a jegyző javaslatára előterjesztést nyújt be a képviselő-testületnek a hivatal belső szervezeti tagozódásának, létszámának, munkarendjének, valamint ügyfélfogadási rendjének meghatározására;”

Kérem a tisztelt Képviselő-testületet az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …/2022. (XII.07.) határozata a Polgármesteri Hivatal Szervezeti és Működési Szabályzatának elfogadásáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. 2023. január 1-i hatálybalépéssel elfogadja Budapest Főváros VII. kerület Erzsébetvárosi Polgármesteri Hivatal Szervezeti és Működési Szabályzatát a jelen határozati javaslat melléklete szerinti tartalommal.
2. felhatalmazza a Jegyzőt a szükséges intézkedések megtételére.

**Felelős:** Tóth László jegyző

**Határidő:** 2023. január 1.

Budapest, 2022. november 25.

**Niedermüller Péter**

**polgármester**

Határozati javaslat melléklete:

Budapest Főváros VII. kerület Erzsébetvárosi Polgármesteri Hivatal Szervezeti és Működési Szabályzat és mellékletei