|  |
| --- |
| **Budapest Főváros VII. kerület Erzsébetváros Önkormányzata**  **Szücs Balázs alpolgármester** |

Iktatószám:

Napirendi pont: ….

Előterjesztve: Művelődési, Kulturális és Szociális Bizottság

**ELŐTERJESZTÉS**

**A Képviselő-testület 2022*.* december7-ei**

**rendes ülésére**

|  |  |
| --- | --- |
| **Tárgy:** | Javaslat az Ételt az Életért Közhasznú Alapítvány támogatására |

**Készítette:**

Gyuris Gabriella

irodavezető

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **Szücs Balázs alpolgármester** |

**Tisztelt Képviselő-testület!**

Erzsébetváros Önkormányzata 2012. november 12. napján együttműködési megállapodás *(továbbiakban: Megállapodás)* kötött az Ételt az Életért Közhasznú Alapítvánnyal *(továbbiakban: Alapítvány)* a 1077 Budapest, Rózsa utca 3. szám alatt megvalósuló, Erzsébetvárosi szociálisan rászoruló személyek részére történő ételosztás biztosítására. *(Előterjesztés 1. sz. melléklete.)* Az Önkormányzat hozzájárult a tulajdonában lévő Rózsa utcai helyiségben történő ételosztáshoz, amelyet az Alapítvány a Bischitz Johanna Integrált Humán Szolgáltató Központtal kötött használati megállapodásban rögzített feltételek szerint valósít meg. Az ételosztás hétfőtől péntekig zajlik, amelynek keretében (kb. 400 adag) meleg vegetáriánus étel, friss kenyér, zöldség, gyümölcs, tejtermék, édesség, egyéb élelmiszer kiosztására kerül sor. Az Alapítvány az előző évi tevékenységéről minden év március 31. napjáig írásban és elektronikusan beszámolót készít, amely kötelezettségének évente maradéktalanul eleget tett. Az Önkormányzat 2021. évben az Alapítvány tevékenységét 2 000 000 Ft összegben támogatta, amelyet támogatási szerződés megkötésével biztosított.

Az Alapítvány elnöke Szanyi-Karl Attila 2022. november 14. és 15. napján kelt leveleiben kérte az Önkormányzat támogatását a kerületben megvalósuló ételosztás biztosításához. *(Előterjesztés 2. sz. melléklete.)* Az elmúlt évben közel 60 000 adag meleg étel és kiegészítők kerültek kiosztásra. Ezzel az étkezést igénybe vevő rászoruló személyek a háztartásukban megtakarításokat érhettek el, mivel az így félretett összegeket egyéb háztartási kiadásokra, rezsi költségekre, adósságaik törlesztésére, illetve életük élhetőbbé tételére tudták fordítani. Az Alapítvány a szolgáltatásait szeretné a továbbiakban is biztosítani és ugyanilyen minőségű ellátást nyújtani a kerületi lakosság részére, azonban a jelenlegi gazdasági helyzetben, mind a rezsi, mind az élelmiszerárak jelentős megemelkedése miatt, az Alapítvány szeretné kérni az Önkormányzat támogatását.

A Képviselő-testület az Önkormányzat 2022. évi költségvetésről szóló 6/2022. (II. 17.) rendeletében „6105 Ellátási szerződések alapján nyújtott támogatások és egyéb működési célú támogatások államháztartáson kívülre” címszámon ***2 500 000 Ft***, azaz ***kétmillió-ötszázezer forint*** összeget különített el az Alapítvány részére. A szolgáltatás biztosítására hosszú távon számíthat a kerület és több étel kiosztását is tudják biztosítani, azonban az Önkormányzat támogatása az Alapítvány számára nélkülözhetetlen a megemelkedett árak miatt. A feladatellátás fontosságára való tekintettel további 1 500 000 Ft összegű támogatás megítélésére teszek javaslatot, amely többletfedezet átcsoportosítással biztosítható.

Fentiekre tekintettel javaslom az Ételt az Életért Közhasznú Alapítvány 2 500 000 Ft összegű támogatásának megemelését további 1 500 000 Ft összeggel, így összesen 4 000 000 Ft támogatási összeg biztosítását a 2022. július 1.–2023. február 28.-ig tartó időszakra, az ételosztással összefüggő kiadások támogatására, valamint kapacitásbővítésre, amelyet támogatási szerződés megkötésével biztosít az Önkormányzat.

***Kérem a Tisztelt Képviselő-testületet az előterjesztés megtárgyalására és a határozati javaslat elfogadására.***

**HATÁROZATI JAVASLAT**

**Budapest Főváros VII. kerület Erzsébetváros Önkormányzata Képviselő-testületének …/2022. (XII.07.) határozata az Ételt az Életért Közhasznú Alapítvány támogatásáról**

1. Budapest Főváros VII. Kerület Erzsébetváros Önkormányzatának Képviselő-testülete úgy dönt, hogy:
2. Az Ételt az Életért Közhasznú Alapítvány (székhelye: 1039 Budapest, Lehel utca 15-17., adószáma: 18095575-1-41) részére az Önkormányzat 2022. évi költségvetéséről szóló 6/2022. (II.17.) rendeletében „6105 Ellátási szerződések alapján nyújtott támogatások és egyéb működési célú támogatások államháztartáson kívülre” címszámon szereplő 2.500.000,- forint összegű támogatást megemeli 1.500.000,- forinttal, így összesen 4.000.000,- forint összegű támogatást nyújt a szociálisan rászoruló személyek részére történő ingyenes, a 1077 Budapest, Rózsa u. 3.szám alatt történő ételosztással összefüggő költségek támogatására.
3. Az 1. pontban meghatározott támogatás időtartama: 2022. július 1. – 2023. február 28., az elszámolás határideje: 2023. március 31.
4. A támogatás többletfedezetének biztosítására az Önkormányzat a 2022. évi költségvetéséről szóló 6/2022. (II. 17.) önkormányzati rendelet „7201 Központilag kezelt ágazati feladatok” címsorát 1.500.000 forinttal csökkenti, és ezzel egyidejűleg a „6105 Ellátási szerződések alapján nyújtott támogatások és egyéb működési célú támogatások államháztartáson kívülre K512 Ételt az Életért Közhasznú Alapítvány” előirányzatot 1.500.000 forinttal megemeli.
5. Felhatalmazza a Polgármestert a támogatási szerződés aláírására.

**Felelős:** Niedermüller Péter polgármester

**Határidő:** 2022. december 31.

Budapest, 2022. november 23.

**Szücs Balázs**

alpolgármester

Mellékletek:

Előterjesztés melléklete:

1. sz. melléklet: Ételt az Életért Közhasznú Alapítvány együttműködési megállapodás

2. sz. melléklet: Ételt az Életért Közhasznú Alapítvány kérelmei