**Budapest Főváros VII. kerület Erzsébetváros Önkormányzata Képviselő-testületének …/2022. (...) önkormányzati rendelete**

**a 2023. évi átmeneti gazdálkodás szabályairól**

Budapest Főváros VII. Kerület Erzsébetváros Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a 2023. évi átmeneti finanszírozásról és költségvetési gazdálkodásról a következőket rendeli el:

**1. Átmeneti gazdálkodás szabályai**

**1. §**

A Képviselő-testület felhatalmazást ad a polgármesternek a folyamatos működés biztosítása érdekében a 2023. évi költségvetési rendelet elfogadásáig Budapest Főváros VII. Kerület Erzsébetváros Önkormányzat (továbbiakban: Önkormányzat) bevételeinek folytatólagos beszedésére és a kiadások meghatározott feltételekkel történő teljesítésére az átmeneti gazdálkodás időszaka alatt.

**2. §**

1. Amennyiben az önkormányzati, a polgármesteri hivatali és az intézményi feladatok ellátására megkötött szerződések 2022. december 31-ével vagy 2023. január 1 – március 31. közötti időszakban lejárnak, a folyamatos működtetés biztosítása érdekében az új szerződések az érvényes jogszabályok figyelembevételével megköthetők. A folyamatos működést biztosító önkormányzati feladatok finanszírozása és ellátása a Magyarország helyi önkormányzatairól szóló 2011. évi CLXXXIX. törvény (Mötv.) 13. §-án, a 23. §-án és a 111. §-án alapul.
2. Az Önkormányzat a polgármesteri hivatali és az intézményi feladatok (dologi kiadások) folyamatos ellátásának havi finanszírozása érdekében a 2022. évi dologi kiadások eredeti előirányzatának 1/12-ed részét központi, irányító szervi támogatásként biztosítja.
3. Az 1. mellékletben felsorolt feladatokra az ott megjelölt összeghatárig kötelezettség vállalható és a szerződésekben foglaltak szerint kifizetés teljesíthető.

**3. §**

1. Az elnyert pályázatok esetében a már megkötött támogatási szerződések alapján a pályázati költségtervben szereplő feladatokra és összegekben kötelezettség vállalható és kifizetés teljesíthető.

(2) Új pályázatok benyújtása érdekében önrész biztosítására 150.000 ezer Ft összegben kötelezettség vállalható és kifizetés teljesíthető.

1. Pályázatok előkészítésére, pályázatírásra, szakértői költségekre 2.540 ezer Ft összegben kötelezettség vállalható és kifizetés teljesíthető.

**4. §**

1. Az „Önkormányzati üdülő igénybevétele táboroztatáshoz” pályázat kiírására 7.000 ezer Ft összegben kötelezettség vállalható.
2. A Képviselő-testület felhatalmazza a Művelődési, Kulturális és Szociális Bizottságot az (1) bekezdés szerinti keretösszeg felhasználására. A bizottság az egyedi támogatásokról a vonatkozó önkormányzati rendelet szerint dönt.

**5. §**

1. A 2022. évben a Központilag kezelt társasházi pályázatok és feladatok pályázat keretében benyújtott, de forráshiány miatt nem támogatott pályázatok esetében 30.000 ezer Ft összegben kötelezettség vállalható.
2. Társasházi energiahatékonysági és klímavédelmi pályázat kiírására 600.000 ezer Ft összegben kötelezettség vállalható.
3. Nyílászáró pályázat kiírására 95.000 ezer Ft összegben kötelezettség vállalható.
4. Izzócsere program pályázat kiírására 5.000 ezer Ft összegben kötelezettség vállalható.
5. A Képviselő-testület felhatalmazza a Pénzügyi és Kerületfejlesztési Bizottságot az (1) - (4) bekezdés szerinti keretösszegek felhasználására. A bizottság az egyedi támogatásokról a vonatkozó önkormányzati rendeletek szerint dönt.
6. Az (1) – (4) bekezdésekben feltüntetett keretösszeg felhasználására csak abban az esetben van lehetőség, amennyiben ezekről a Pénzügyi és Kerületfejlesztési Bizottság 2022. december 6. és december 31. között nem hozott döntést.

**6. §**

1. A 2022. évi növényesítési pályázat keretében benyújtott, de hiánypótlás miatt 2022. december 31-ig még el nem bírált pályázatok esetében 550 ezer Ft összegben kötelezettség vállalható.
2. A 2022. évi „Tiszta utca, rendes ház” pályázat keretében benyújtott, de 2022. december 31-ig el nem bírált pályázatok esetében 4.753 ezer Ft összegben kötelezettség vállalható.
3. A Képviselő-testület felhatalmazza a Városüzemeltetési Bizottságot az (1) - (2) bekezdések szerinti keretösszegek felhasználására. A bizottság az egyedi támogatásokról a vonatkozó önkormányzati rendelet szerint dönt.

**7. §**

A Pénzügyi és Kerületfejlesztési, a Városüzemeltetési és a Művelődési, Kulturális és Szociális Bizottság 2022. évi döntései alapján a támogatási szerződések megköthetők, a kifizetések teljesíthetők.

**8. §**

1. A 2022. évi közbeszerzési terv alapján megindított közbeszerzési eljárások lefolytathatók, a kiírás nyertesével a szerződések megköthetők, az abban szereplő kifizetések teljesíthetők.
2. Villamos energia beszerzés érdekében a 2022. december 7-i képviselő-testületi döntés értelmében (köz)beszerzési eljárás indítható a határozatban foglaltak szerint. Az eljárás nyertesével a szerződések megköthetők, az abban szereplő kifizetések teljesíthetők.

**9. §**

Az Önkormányzat a fizetési számláján lévő szabad pénzeszközeit betétként lekötheti. A Képviselő-testület a szabad pénzeszközök lekötését a polgármesterre ruházza át.

**2. Záró rendelkezés**

**10. §**

Ez a rendelet 2023. január 1-jén lép hatályba, és a 2023. évi költségvetési rendelet hatályba lépésének napján hatályát veszti.

**Tóth László Niedermüller Péter**

**jegyző polgármester**

**Záradék**

A rendelet kihirdetése 2022. ………. napján a Szervezeti és Működési Szabályzat szerint a Polgármesteri Hivatal hirdetőtábláján megtörtént.

A rendelet közzététel céljából megküldésre került a [www.erzsebetvaros.hu](http://www.erzsebetvaros.hu) honlap szerkesztője részére.

**Tóh László**

jegyző

**Indokolás**

**Általános indokolás**

A Budapest Főváros VII. Kerület Erzsébetváros Önkormányzata 2023. évi átmeneti gazdálkodásáról szóló önkormányzati rendelet megalkotását a 2023. évi költségvetés terhére történő kötelezettségvállalások szabályozása teszi szükségessé annak érdekében, hogy a 2023. év elején a költségvetési rendelet hatályba lépését megelőzően zavartalanul működhessen az önkormányzati feladatellátás.

**Részletes indokolás**

Az **1. §** általános felhatalmazást ad a polgármesternek a költségvetési feladatok korlátokkal történő vitelére.

A **2-9. §-ok** a költségvetési kiadások finanszírozásának szabályait részletezik.

A **10. §** a rendeletmódosítás hatályba lépéséről intézkedik.