|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója** |

Iktatószám:

Napirendi pont: ….

Előterjesztve: Pénzügyi és Kerületfejlesztési Bizottság

**ELŐTERJESZTÉS**

**A Képviselő-testület 2022. december 7 - ei**

**rendes ülésére**

|  |  |
| --- | --- |
| **Tárgy:** | Tulajdonosi döntés az „Önkormányzati tulajdonú lakóingatlanok rendeltetésszerű lakhatásra való alkalmassá tétele 2023” tárgyú bonyolítói szerződés jóváhagyásáról |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság vezérigazgatója** |

**Tisztelt Képviselő-testület!**

Budapest Főváros VII. kerület Erzsébetváros Önkormányzata (a továbbiakban: Önkormányzat) és az EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság (a továbbiakban: EVIN Nonprofit Zrt. vagy Társaság) között önkormányzati ingatlangazdálkodási feladatok ellátása tárgyában érvényben lévő *feladatellátási szerződés (1. számú melléklet)* 2.9.12. pontja alapján a Társaság - tulajdonosi jóváhagyást követően - külön szerződés alapján végzi az Önkormányzat által meghatározott ingatlanokra vonatkozó felújítási, beruházási, bontási munkákat az Önkormányzati költségvetésben rendelkezésre álló, előirányzatok terhére.

Az EVIN Nonprofit Zrt. ingatlangazdálkodási céljainak megvalósítása érdekében további önkormányzati tulajdonú lakóingatlanok felújítását tervezi. A lakóingatlanok felújítási munkáinak kivitelezése kizárólag azok rendeltetésszerű lakhatásra való alkalmassá tételére irányuló munkák elvégzését foglalja magába. Az ingatlanok felújítása biztosítja, hogy az EVIN Nonprofit Zrt. a szükséges ingatlan-kiürítések ügyében további bérlői egyeztetéseket folytasson, valamint beköltözhető ingatlanokból rendkívüli események esetére ún. „tartalék keret” létrehozását teszi lehetővé.

A lakóingatlanok listáját a műszaki állapotuk felmérése, valamint a rendeltetésszerű lakhatás biztosításához szükséges szakipari kivitelezési munkák megállapítása alapján készült kivitelezési költségekkel együtt az előterjesztés *2.sz. melléklete* tartalmazza.

A felújítás kivitelezésének finanszírozása érdekében bonyolítói szerződés (*1. és 2. sz. mellékletek*) megkötése vált szükségessé. A bonyolítói szerződés (bruttó) összege 222.205.702,-Ft, melynek fedezete a Budapest Főváros VII. Kerület Erzsébetváros Önkormányzata 2022. évi költségvetéséről szóló 6/2022. (II. 17.) önkormányzati rendeletében biztosított.

Kérem a Tisztelt Képviselő-testületet, hogy az *„Önkormányzati tulajdonú lakóingatlanok rendeltetésszerű lakhatásra való alkalmassá tétele 2023”* tárgyú - a határozati javaslat mellékletét képező - bonyolítói szerződés megkötéséhez, egyben annak finanszírozása érdekében a szükséges bruttó 222.205.702,-Ft összegű fedezet biztosításához hozzájárulni szíveskedjen.

A Képviselő-testület a Budapest Főváros VII. kerület Erzsébetváros Önkormányzata Képviselő-testületének a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) számú rendeletének 5. § (2) bekezdése alapján jogosult dönteni.

*(2) A Képviselő-testület gyakorolja a tulajdonosi jogokat*

*a) a nettó ötvenmillió forint forgalmi értéket meghaladó vagyonelemről, vagy vagyonösszességről – a továbbiakban együtt: vagyonról – rendelkező döntések (tulajdonjog átruházás, bármilyen jogcímen történő hasznosítás, vagyonkezelésbe adás, haszonélvezeti jog alapítása, valamint minden más, nem nevesített jogcímen történő tulajdonosi joggyakorlás, ide nem értve a 24.§ (2) bekezdése szerinti ún. nem nevesített tulajdonosi nyilatkozatok megtételét) esetében;*

Kérem a Tisztelt Képviselő-testületet a határozati javaslatok elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …./2022 (XII.07.) határozata az EVIN Nonprofit Zrt. és Budapest Főváros VII. kerület Erzsébetváros Önkormányzata között *„Önkormányzati tulajdonú lakóingatlanok rendeltetésszerű lakhatásra való alkalmassá tétele 2023”* tárgyú bonyolítói szerződés megkötéséről**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. hozzájárul a határozati javaslat mellékletét képező *„Önkormányzati tulajdonú lakóingatlanok rendeltetésszerű lakhatásra való alkalmassá tétele 2023”* tárgyú bonyolítói szerződés megkötéséhez, valamint gondoskodik a bruttó 222.205.702,-Ft összegű szükséges fedezet biztosításáról.
2. felkéri a Polgármestert és az EVIN Nonprofit Zrt. vezérigazgatóját a határozati javaslat *1. és 2. sz. mellékletét* képező bonyolítói szerződés aláírására.

**Felelős**: Niedermüller Péter polgármester

**Határidő**: azonnal

Budapest, 2022. november 18.

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

Előterjesztés mellékletei:

1. számú melléklet – EVIN\_Feladatellátási szerződés
2. számú melléklet – Lakóingatlan felújítás 2023 összesített költségvetése

Határozati javaslatok mellékletei:

1. számú melléklet – Bonyolítói szerződés\_Lakóingatlan felújítás 2023
2. számú melléklet – Bony.szerz\_1. sz. melléklete\_Lakóingatlan felújítás 2023 összesített költségvetése