|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

**ELŐTERJESZTÉS**

A Képviselő-testület 2022. december 7 - ei

rendes ülésére

|  |  |
| --- | --- |
| **Tárgy:** | Budapest Főváros VII. kerület Erzsébetváros Önkormányzata Képviselő-testületének a társasházaknak nyújtható felújítási támogatásról szóló 7/2016. (II. 18.) önkormányzati rendeletének módosítása |

**Készítette:**

Törőcsik Attila

irodavezető-helyettes

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A rendelet-tervezet elfogadásához minősített szavazattöbbség szükséges.**

**Tisztelt Képviselő-testület!**

Jelenleg Budapest Főváros VII. kerület Erzsébetváros Önkormányzata Képviselő-testületének (a továbbiakban: Képviselő-testület) a társasházaknak nyújtható felújítási támogatásról szóló 7/2016. (II.18.) önkormányzati rendelete (a továbbiakban: rendelet) van hatályban.

A Képviselő-testület az Energiahatékonysági és Klímavédelmi Alap létrehozásával kifejezte szándékát arra vonatkozóan, hogy a kerületi épületek esetében az energiahatákonyság és a klímvédelem érdekében pályázati úton támogatni kívánja a lakóközösségeket.

A támogatási keretösszegről a Képviselő-testület dönt.

A hatályos rendelet módosításával nyílik meg a Képviselő-testület által támogatot energiahatákonysági és klímavédelmi pályázat kiírásának lehetősége.

Kérem a Tisztelt Képviselő-testületet az előterjesztés megtárgyalására, valamint a rendelet-tervezet elfogadására.

**Hatásvizsgálat**

Budapest Főváros VII. kerület Erzsébetváros Önkormányzata Képviselő-testületének a társasházaknak nyújtható felújítási támogatásról szóló 7/2016. (II. 18.) önkormányzati rendelet módosításának várható hatásai a jogalkotásról szóló 2010. évi CXXX. törvény 17. § (2) bekezdése szerint:

1. **A jogszabály társadalmi, gazdasági, költségvetési hatásai**

A rendelet módosítása a társadalomra nézve pozitív hatást fejt ki, hiszen az épített környezet minősége és a szabályozás átláthatósága javul. A módosítás gazdasági, költségvetési vonzattal jár, a szükséges pénzügyi fedezetet a költségvetési rendeletben biztosítani szükséges.

1. **A jogszabály környezeti és egészségügyi következményei**

A jogszabály pozitív környezeti és egészségügyi következménnyel jár az alacsonyabb energia felhasználás által.

1. **A jogszabály adminisztratív terheket befolyásoló hatásai**

A jogszabály elfogadásával járó többlet adminisztratív feladatot a Polgármesteri Hivatal erre kijelölt Irodája látja el.

1. **A jogszabály megalkotásának szükségessége, a jogalkotás elmaradásának várható következményei**

A jogharmonizáció és a fejlődésre irányuló intézkedés az érintett lakosság érdekét szolgálja azzal, hogy átláthatóbb, ügyfélbarátabb ügyintézést segít elő. A jogalkotás elmaradása az Önkormányzatra nézve negatív következménnyel nem jár.

1. **A jogszabály alkalmazásához szükséges személyi, szervezeti, tárgyi és pénzügyi feltételek**

A rendelet elfogadása esetén annak alkalmazására a Polgármesteri Hivatal erre kijelölt Irodáján a személyi, szervezeti és tárgyi feltételek biztosítottak. A pénzügyi feltételeket a költségvetési rendeletben biztosítani szükséges.

**Budapest, 2022. november 24.**

Niedermüller Péter

polgármester