|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve: Művelődési, Kulturális és Szociális Bizottság

**ELŐTERJESZTÉS**

A Képviselő-testület 2022. december 7 - ei

rendes ülésére

|  |  |
| --- | --- |
| **Tárgy:** | Javaslat Budapest Főváros VII. kerület Erzsébetváros Önkormányzata Képviselő-testületének az egészségügyi alapellátásról és körzeteinek kialakításáról szóló 19/2013. (IV.30.) rendelete módosításra |

**Készítette:**

Gyuris Gabriella

irodavezető

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**A rendelettervezet elfogadásához minősített szavazattöbbség szükséges.**

**Tisztelt Képviselő-testület!**

Budapest Főváros VII. kerület Erzsébetváros Önkormányzata Képviselő-testületének az egészségügyi alapellátásról és körzeteinek kialakításáról szóló 19/2013. (IV.30.) rendelete (továbbiakban: Rendelet) szerint kerületünkben jelenleg 33 felnőtt háziorvosi körzet működik. A háziorvosi körzetekhez tartozó lakosságszám elég változatos, de többségében alacsony lakosságszám jellemző.

A felnőtt háziorvosi körzetek – finanszírozás szempontjából ideális – lakosságszáma 1200 – 1500 fő lenne.

A Rendelet 1. számú melléklete szerinti 31. és 32. számú felnőtt háziorvosi körzetek tartósan betöltetlen körzeteknek minősülnek, tekintettel arra, hogy mindkét körzet esetében az ellátás több, mint hat hónapja csak helyettesítéssel megoldott.

A betöltetlen háziorvosi körzetek ellátása jelenleg megoldott, mert saját intézményünk a Bischitz Johanna Integrált Humán Szolgáltató Központ útján gondoskodunk a feladat ellátásáról, helyettesítő orvos igénybevételével. A 32. számú praxis betöltésre kiírt pályáztatás az idei évben sikertelenül zárult, egy pályázat sem érkezett.

A 32. számú háziorvosi körzet ellátását – 2023. május 01. napjától - átvenné egy fiatal háziorvos (aki jelenleg a körzet helyettesítését látja el) azzal, ha a körzet mérete alapján az gazdaságosan lenne működtethető. A kerület földrajzi adottságaira és a betöltetlen körzetek ellátási biztonságára tekintettel javaslom a tisztelt Képviselő-testületnek a Rendelet – jelen előterjesztés melléklete szerinti - módosítását, mely alapján a 31. körzet felosztásra / megszüntetésre kerülne. A 31. számú körzethez tartozó területrészek lakosságszámuk okán egyben nem csoportosíthatók át a 32. számú körzethez, ezért egyes területrészeket szükséges más körzetekhez sorolni. A módosítással a 32., a 21., a 23. és a 30. számú háziorvosi körzet lakosságszáma növekedne az alábbi táblázatban szereplő adatok szerint.

A körzethatárok módosítása technikailag csak úgy valósítható meg, hogy a két körzet ellátási területeiből egyes területrészek más - más körzethez kerülnek besorolásra, így a módosítással érintett körzetek lakosságszáma a 21. számú körzet esetében 1049 főről 1483 főre, a 23. számú körzet esetében 1097 főről 1404 főre, a 30. számú körzet esetében 1250 főről 1390 főre, a tartósan betöltetlen 32. számú körzet esetében 1228 főről 1465 főre módosulna. (A 32. számú tartósan betöltetlen körzet működtetését pedig 2023. május 01. napjától átvenné a jelenleg annak helyettesítését ellátó háziorvos.)

|  |  |  |  |  |
| --- | --- | --- | --- | --- |
| **Körzet típusa** | **Körzetszám** | **Feladatot ellátó orvos neve** | **Körzethez tartozó lakosságszám jelenleg (fő)** | **Körzethatár módosítás utáni lakosságszám (fő)** |
| Felnőtt háziorvos | 31. | Helyettesítéssel ellátva | 1228 | Körzet összevonás és egyes utcák átcsoportosítása után: 1465 |
| Felnőtt háziorvos | 32. | Helyettesítéssel ellátva | 1116 |
| Felnőtt háziorvos | 21. | Dr. Udvari Balázs | 1049 | 1483 |
| Felnőtt háziorvos | 23. | Dr. Marosvári Márta | 1097 | 1404 |
| Felnőtt háziorvos | 30. | Dr. Szuhanek Erzsébet | 1250 | 1390 |

A tartósan betöltetlen 31. körzet ellátási területéből az alábbi utcák kerülnek átcsoportosításra:

Dohány utca 71-79., 90-100. – Lakosságszám: 246 fő

Izabella utca 2-18, 11-13. – Lakosságszám: 209 fő

Wesselényi utca 63., 62-64. – Lakosságszám: 56 fő

A tartósan betöltetlen 32. körzet ellátási területéből az alábbi utcák kerülnek átcsoportosításra:

Dohány utca 51-69. – Lakosságszám: 188 fő

Izabella utca 1-3/b. – Lakosságszám: 40 fő

Osváth utca 1-11., 2-12. – Lakosságszám: 82 fő

Erzsébet körút 1-11. – Lakosságszám: 58 fő

A 31. és a 32. körzet összevonásából létrejövő körzet lakosságszáma – a jelenlegi népességi adatok alapján - 1465 fő lesz.

**A módosítással érintett tartósan betöltetlen körzetek közül a 31. számú körzet megszűnne, a 32. számú tartósan betöltetlen körzet körzethatára és a 21., a 23., és a 30. számú háziorvosi körzeteket körzethatárai módosulnának az alábbiak szerint:**

1. A Dr. Udvari Balázs által ellátott 21. számú háziorvosi körzethez kerülnének besorolásra az alábbi utcarészek:

Dohány utca 71-79., 90-100. – Lakosságszám: 246 fő

Dohány utca 51-69. – Lakosságszám: 188 fő

2. A Dr. Marosvári Márta által ellátott 23. számú háziorvosi körzethez kerülnének besorolásra az alábbi utcák:

Izabella utca 1-3/b. – Lakosságszám: 40 fő

Izabella utca 2-18, 11-13. – Lakosságszám: 209 fő

Erzsébet körút 1-11. – Lakosságszám: 58 fő

3. A Dr. Szuhanek Erzsébet által ellátott 30. számú háziorvosi körzethez kerülnének besorolásra az alábbi utcák:

Osváth utca 1-11., 2-12. – Lakosságszám: 82 fő

Wesselényi utca 63., 62-64. – Lakosságszám: 56 fő

4. A tartósan betöltetlen - helyettesítéssel ellátott – 32. számú körzethez a megszűnő 31. körzetből kerülnének besorolásra az alábbi utcák:

Alsó erdősor utca 9 - 13, 6 – 36. – Lakosságszám: 450 fő

Szövetség utca 9 - 33, 41 - 47. – lakosságszám: 267 fő

Az egészségügyi alapellátásról szóló 2015. évi CXXIII. törvény (továbbiakban: Eatv.) 5. § (2) bekezdése alapján *„az alapellátás nyújtását érintő jogviszony megváltoztatásáról szóló döntések meghozatala során a települési önkormányzat kikéri az alapellátást végző orvos, illetve védőnő véleményét”.*  Erre való tekintettel az érintett körzetekben egészségügyi alapellátási feladatokat ellátó, szerződéssel rendelkező orvosokkal történő egyeztetés megtörtént. A háziorvosok hozzájárultak, hogy az általuk ellátott körzet területe módosításra kerüljön. Nyilatkozataik jelen előterjesztés 2-4 számú mellékletét képezik.

Az utcák és utcarészek alapellátási körzetekbe történő besorolásakor a földrajzi szempontokat szem előtt tartva azokhoz a körzetekhez soroltuk be, amelyikhez azok földrajzilag közelebb esnek, illetve figyelembe vettük a rendelő közelségét is. A megszüntetésre kerülő 31., és a módosításra kerülő 32. számú háziorvosi körzetből a 30. körzethez sorolt lakóépületek lakosai ugyanúgy az István utca 35. szám alatti rendelőben vehetik igénybe az ellátást, ahogy eddig. A megszüntetésre kerülő 31. és a módosításra kerülő 32. számú háziorvosi körzetből a 21. és 23. körzethez sorolt ingatlanok lakosai pedig eddig az István utca 35. szám alatti rendelőhöz tartoztak, de a módosítással a hozzájuk földrajzilag közelebb eső Hevesi Sándor tér 1. szám alatti rendelőben vehetik igénybe a háziorvosi ellátást.

A körzethatár módosítás az érintett öt alapellátási körzeten kívül más alapellátási körzetet nem érint.

A módosítással azt kívánjuk elérni, hogy az így kialakuló nagyobb ellátási körzetek az ellátási területhez tartozó lakosságszám alapján a jövőben jobb működési feltételekkel rendelkezzenek, egyúttal gazdaságosabban legyen üzemeltethető a jelenlegi egészségügyi szolgáltatónak, illetve a jövőbeni a betöltésük szempontjából vonzóbb legyen a háziorvosoknak.

Az Eatv. 6. §. (1) és (2) bekezdése alapján a települési önkormányzat képviselő-testülete – a Kormány által kijelölt praxiskezelő által megadott szempontokat figyelembe véve – rendeletben megállapítja és kialakítja az egészségügyi alapellátások körzeteit. A körzetek megállapítása és kialakítása során ki kell kérni az országos módszertani intézet valamint a működési engedély kiadására hatáskörrel rendelkező egészségügyi államigazgatási szerv véleményét is.

Fenti jogszabály alapján a módosító rendelet tervezetét és a szükséges dokumentumokat megküldtük az Országos Kórházi Főigazgatóság és Budapest Főváros Kormányhivatala VI. kerületi Hivatala Népegészségügyi Osztálya részére véleményezésre.

A Népegészségügyi Osztály és az Országos Kórházi Főigazgatóság véleménye jelen előterjesztés 5-6 számú mellékletét képezi.

Fentiek alapján kérem a Tisztelt Képviselő-testületet az előterjesztés megtárgyalására és a rendelettervezet és a határozati javaslatok elfogadására.

**Hatásvizsgálat**

Az egészségügyi alapellátásról és körzeteinek kialakításáról szóló 19/2013. (IV.30.) önkormányzati rendelet módosításának várható hatásai a jogalkotásról szóló 2010. évi CXXX. törvény (Jat.) 17. §-a szerint:

**1. A jogszabály társadalmi, gazdasági, költségvetési hatásai**

A rendelet módosításának társadalmi, gazdasági, költségvetési hatásai nincsenek.

**2. A jogszabály környezeti és egészségi következményei**

A rendelet módosítás elfogadásának környezeti és egészségügyi következményei nincsenek.

**3. A jogszabály adminisztratív terheket befolyásoló hatásai**

A rendelet módosítás többlet adminisztratív terhet nem jelent.

**4. A jogszabály megalkotásának szükségessége, a jogalkotás elmaradásának várható következményei**

A módosítás elmaradása esetén a VII. kerület betöltetlen egészségügyi alapellátási körzeteihez tartozó lakosság részére a járóbeteg alapellátáshoz való hozzáférés korlátozottan lenne biztosított.

**5. A jogszabály alkalmazásához szükséges személyi, szervezeti, tárgyi és pénzügyi feltételek**

A rendelet módosítás alkalmazása a jelenlegi szabályozáshoz képest többlet személyi, szervezeti és tárgyi feltételt nem igényel. A változások többletforrást nem igényelnek.

**HATÁROZATI JAVASLATOK**

**1.**

**Budapest Főváros VII. kerület Erzsébetváros Önkormányzata Képviselő-testületének …/2022. (XII. 07.) határozata a Művelődési, Kulturális és Szociális Bizottság részére biztosított hatáskör ideiglenes visszavételéről**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy a 338/2015. (VI.24.) határozatával a Művelődési, Kulturális és Szociális Bizottság hatáskörébe utalt mindazon - háziorvosi, házi gyermekorvosi ellátás és a fogorvosi alapellátás körébe tartozó döntések meghozatalával kapcsolatos - hatáskörét, melyet jogszabály nem utal a Képviselő- testület kizárólagos hatáskörébe, jelen döntésével, jelen előterjesztésben szereplő felnőtt háziorvosi egészségügyi ellátási szerződések módosításáról szóló döntések meghozatala esetében ideiglenesen visszaveszi.

**Határidő:** azonnal

**Felelős:** Niedermüller Péter polgármester

**2.**

**Budapest Főváros VII. kerület Erzsébetváros Önkormányzata Képviselő-testületének …/2022. (XII. 07.) határozata az egészségügyi alapellátás biztosítására, a Holisztikus Alapellátás Korlátolt Felelősségű Társasággal kötött egészségügyi feladat ellátási szerződések módosításáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. Budapest Főváros VII. kerület Erzsébetváros Önkormányzata és a **Holisztikus Alapellátás Korlátolt Felelősségű Társaság** (székhely: 1103 Budapest, Noszlopy u. 32., cégjegyzékszám: 01-09-373878, adóazonosító szám: 28787688-1-42, bankszámlaszám: 11600006-00000000-96371648, képviseli: **Dr. Udvari Balázs ügyvezető**) között létrejött Egészségügyi feladatok ellátásra kötött szerződés 1. számú mellékletét módosítja a 2022. december 07. napján módosításra kerülő, az egészségügyi alapellátásról és körzeteinek kialakításáról szóló 19/2013. (IV. 30.) önkormányzati rendelet 1. számú melléklete szerinti tartalommal.

2. Felkéri a Polgármestert a módosító, valamint a módosításokkal egységes szerkezetbe foglalt egészségügyi feladat-ellátási szerződés aláírására.

**Határidő:** 2022. december 31.

**Felelős:** Niedermüller Péter polgármester

**3.**

**Budapest Főváros VII. kerület Erzsébetváros Önkormányzata Képviselő-testületének …/2022. (XII. 07.) határozata az egészségügyi alapellátás biztosítására, a MarosváriMed Egészségügyi Szolgáltató Betéti Társasággal kötött egészségügyi feladat ellátási szerződések módosításáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. Budapest Főváros VII. kerület Erzsébetváros Önkormányzata és a **MarosváriMed Egészségügyi Szolgáltató Betéti Társaság** (székhely: 1112 Budapest, Vadon u. 10. I./4., cégjegyzékszám: 01-06-768602, adóazonosító szám: 22148975-1-43, bankszámlaszám: 11702036-29903586, képviseli: **Dr. Marosvári Márta ügyvezető**) között létrejött Egészségügyi feladatok ellátásra kötött szerződés 1. számú mellékletét módosítja a 2022. december 07. napján módosításra kerülő, az egészségügyi alapellátásról és körzeteinek kialakításáról szóló 19/2013. (IV. 30.) önkormányzati rendelet 1. számú melléklete szerinti tartalommal.

2. Felkéri a Polgármestert a módosító, valamint a módosításokkal egységes szerkezetbe foglalt egészségügyi feladat-ellátási szerződés aláírására.

**Határidő:** 2022. december 31.

**Felelős:** Niedermüller Péter polgármester

**4.**

**Budapest Főváros VII. kerület Erzsébetváros Önkormányzata Képviselő-testületének …/2022. (XII. 07.) határozata az egészségügyi alapellátás biztosítására, a Szuhanek-Med Korlátolt Felelősségű Társasággal kötött egészségügyi feladat ellátási szerződések módosításáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. Budapest Főváros VII. kerület Erzsébetváros Önkormányzata és a **Szuhanek-Med Korlátolt Felelősségű Társaság** (székhely: 1012 Budapest, Tábor u. 8. I./1., cégjegyzékszám: 01-09-351064, adóazonosító szám: 27129980-1-41, bankszámlaszám: 10403301-50526965-90571006, képviseli: **Dr. Szuhanek Erzsébet ügyvezető**) között létrejött Egészségügyi feladatok ellátásra kötött szerződés 1. számú mellékletét módosítja a 2022. december 07. napján módosításra kerülő, az egészségügyi alapellátásról és körzeteinek kialakításáról szóló 19/2013. (IV. 30.) önkormányzati rendelet 1. számú melléklete szerinti tartalommal.

2. Felkéri a Polgármestert a módosító, valamint a módosításokkal egységes szerkezetbe foglalt egészségügyi feladat-ellátási szerződés aláírására.

**Határidő:** 2022. december 31.

**Felelős:** Niedermüller Péter polgármester

Budapest, 2022. november 16.

**Niedermüller Péter**

**polgármester**

Mellékletek:

1. Rendelettervezet

2. Dr. Udvari Balázs felnőtt háziorvos nyilatkozata

3. Dr. Marosvári Mária felnőtt háziorvos nyilatkozata

4. Dr. Szuhanek Erzsébet felnőtt háziorvos nyilatkozata

5. Országos Kórházi Főigazgatóság véleménye

6. Budapest Főváros Kormányhivatala VI. kerületi Hivatala Népegészségügyi Osztálya véleménye