|  |
| --- |
| **Budapest Főváros VII. kerület Erzsébetváros Önkormányzata**  **Bárdi Zsuzsanna alpolgármester** |

Iktatószám:

Napirendi pont: ….

Előterjesztve: Pénzügyi és Kerületfejlesztési Bizottság

Városüzemeltetési Bizottság

**ELŐTERJESZTÉS**

A Képviselő-testület 2022. december 7 - ei

rendes ülésére

|  |  |
| --- | --- |
| **Tárgy:** | Javaslat a Klauzál téri vásárcsarnok üzemeltetési költségeinek bérlők felé történő kiszámlázásával kapcsolatban |

**Készítette:**

Bárdi Zsuzsanna

alpolgármester

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

A Klauzál téri Vásárcsarnok (továbbiakban: Vásárcsarnok) bérlői számára a Budapest Főváros VII. kerület Erzsébetváros Önkormányzat Képviselő- testületének 9/2015. (III. 31.) rendelete 5. § (3) bekezdése értelmében a bérlő a havi bérleti díjon felül **köteles megfizetni** saját bérleményének üzemeltetési költségeit, a helyiségben felszerelt almérők fogyasztása szerint, valamint köteles megfizetni a Vásárcsarnokok közös használatban álló területeinek, illetve **a Vásárcsarnokok működtetésének teljes körű üzemeltetési költségéből a bérleményre arányosan jutó, áfával növelt összegét.** Az üzemeltetési költségek megfizetését a bérlők 2022. július 1. napjától kötelesek teljesíteni.

Jelenleg a Vásárcsarnok üzemeltetési költsége sokkal nagyobb a piaci árnál, amit a bérlők nem tudnak kigazdálkodni, ezért javasoljuk a bérlők részére az üzemeltetési költségek 85%-nak elengedését. A kedvezményben azok a bérlők részesülhetnek, akiknek nincs bérleti díj vagy egyéb költségtartozásuk.

A 2023. évre vonatkozóan az elengedésre kerülő üzemeltetési költség várható összege nettó 67.012.764,- forint, mely összeg közvetett támogatásnak minősül.

A döntési jogosultságot a Budapest Főváros VII. kerület Erzsébetváros Önkormányzatának tulajdonában lévő piacokról szóló 9/2015. (III. 31.) önkormányzati rendelete 1. § (2) bekezdése határozza meg:

*„(2) A Budapest Főváros VII. kerület Erzsébetváros Önkormányzatát e rendelet alapján megillető tulajdonosi jogait a Képviselő-testület Pénzügyi és Kerületfejlesztési Bizottsága útján gyakorolja, kivéve azon tulajdonosi jogköröket, amelyeknek a gyakorlását magasabb szintű jogszabály a Képviselő-testület kizárólagos hatáskörébe utal.”*

Budapest Főváros VII. kerület Erzsébetváros Önkormányzata Képviselő-testületének a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) számú rendeletének 5. § (2) bekezdése alapján jogosult dönteni.

*„(2) A Képviselő-testület gyakorolja a tulajdonosi jogokat*

*a) a nettó ötvenmillió forint forgalmi értéket meghaladó vagyonelemről, vagy vagyonösszességről – a továbbiakban együtt: vagyonról – rendelkező döntések (tulajdonjog átruházás, bármilyen jogcímen történő hasznosítás, vagyonkezelésbe adás, haszonélvezeti jog alapítása, valamint minden más, nem nevesített jogcímen történő tulajdonosi joggyakorlás, ide nem értve a 24.§ (2) bekezdése szerinti ún. nem nevesített tulajdonosi nyilatkozatok megtételét) esetében;”*

Kérem a Tisztelt Képviselő-testületet, hogy az előterjesztést megtárgyalni és a határozati javaslatot elfogadni szíveskedjenek.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …./2022. (XII.07.) határozata a Klauzál téri vásárcsarnok üzemeltetési költségeinek bérlők felé történő kiszámlázásával kapcsolatban**

Budapest Főváros VII. Kerület Erzsébetváros Önkormányzatának Képviselő-testülete úgy dönt, hogy

1. hozzájárul ahhoz, hogy 2023. január 1. napjától a Klauzál téri Vásárcsarnok bérlői számára 85%-al csökkentett üzemeltetési költség kerüljön kiszámlázásra.
2. a csökkentett üzemeltetési költséget csak azok a bérlők kaphatják meg, akiknek nincs bérleti vagy egyéb díjtartozásuk.
3. felkéri a Polgármestert, hogy gondoskodjon nettó 67.012.764,- forint fedezet biztosításáról az Önkormányzat 2023. évi költségvetéséről szóló rendeletben.

Budapest, 2022. november 17.

**Melléklet:**

* kimutatás az elengedett üzemeltetési költség összegéről

Bárdi Zsuzsanna

alpolgármester