**Budapest Főváros VII. Kerület Erzsébetváros Önkormányzat Képviselő-testületének .../.... (...) önkormányzati rendelete**

**Budapest Főváros VII. kerület Erzsébetváros Önkormányzat Képviselő-testületének a szociális támogatások és szociális szolgáltatások, valamint a pénzbeli, természetbeni és személyes gondoskodást nyújtó gyermekjóléti ellátások igénybevételének helyi szabályozásáról szóló 6/2016. (II.18.) önkormányzati rendeletének módosításáról**

Budapest Főváros VII. kerület Erzsébetváros Önkormányzata Képviselő-testülete a szociális igazgatásról és szociális ellátásokról szóló 1993. évi III. törvény (a továbbiakban: Szt.) 1. § (2) bekezdésében, 25. § (3) bekezdés b) pontjában, 26. §-ában, 32. § (3) bekezdésében, 45. §-ában és 132. § (4) bekezdés d) pontjában, a gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 18. § (2) bekezdésében, 29. § (1)-(2) bekezdésében, 131. § (1) bekezdésében és 162. § (5) bekezdésében kapott felhatalmazás alapján, az Alaptörvény 32. cikk (1) bekezdés a) pontja alapján Magyarország helyi önkormányzatairól szóló 2011. évi CLXXXIX törvény 23. § (5) bekezdés 11. és 11.a. pontjában meghatározott feladatkörében eljárva a következőket rendeli el

**1. §**

A szociális támogatások és szociális szolgáltatások, valamint a pénzbeli, természetbeni és személyes gondoskodást nyújtó gyermekjóléti ellátások igénybevételének helyi szabályozásáról szóló 6/2016. (II.18.) önkormányzati rendelet (a továbbiakban: Rendelet) 9. § (3) bekezdés c) pontja helyébe a következő rendelkezés lép:

*(Létfenntartási támogatásként nyújtható a települési támogatás, amennyiben a kérelmező, vagy közeli hozzátartozója:)*

„c) rehabilitációs ellátásban, *nyugdíj előtti álláskeresési segélyben*, rokkantsági járadékban vagy rokkantsági ellátásban részesül;”

**2. §**

(1) A Rendelet 13. § (2) bekezdés b) pontja helyébe a következő rendelkezés lép:

*(Abban az esetben állapítható meg a támogatás, amennyiben)*

„b*)* nem rendelkezik díjhátralékkal sem a társasház, sem az EVIN Zrt., sem a közműszolgáltatók felé.”

(2) A Rendelet 13. § (13) bekezdése helyébe a következő rendelkezés lép:

„ (13) A támogatás folyósításának feltétele, hogy a tárgyhóban befizetett közüzemi számlák minden hónap 15. napjáig, de legkésőbb minden hónap utolsó munkanapjáig bemutatásra kerüljenek a Humánszolgáltató Iroda felé.”

**3. §**

(1) A Rendelet 13/A. § (13) bekezdés a) és b) pontja helyébe a következő rendelkezések lépnek:

*(A támogatás folyósításának feltételei: )*

„*a)* 4 hónapot nem meghaladó díjhátralékkal rendelkezők esetén együttműködés a Humán Szolgáltatóval (adósságkezelési tanácsadás), tárgyhóban befizetett közüzemi számlák bemutatása, továbbá amennyiben rendelkezik részletfizetési megállapodással a közműszolgáltatóval, a részletfizetés teljesítését is igazolnia szükséges minden hónap 15. napjáig, de legkésőbb minden hónap utolsó munkanapjáig;

*b)* 4 hónapot meghaladó díjhátralékkal rendelkezők esetén a Humán Szolgáltató és a díjhátralékkal rendelkező között megkötött együttműködési megállapodásban foglaltak teljesítése, a tárgyhóban befizetett közüzemi számlák bemutatása, és az adósságcsökkentési támogatás keretében, az önrész befizetésének igazolása szükséges minden hónap 15. napjáig, de legkésőbb minden hónap utolsó munkanapjáig a Humánszolgáltató Iroda felé.”

**4. §**

A Rendelet 14. § (4) bekezdése helyébe a következő rendelkezés lép:

„(4) A (3) bekezdésben foglalt esetben a gyógyszertámogatás mértéke, az egészségbiztosítási szerv által elismert összes gyógyító ellátás költségének és az egyéni gyógyszerkeret Szt-ben meghatározott havi maximális mértéke különbözetének 60%-a, de egy naptári évben nem haladhatja meg a 120.000 Ft-ot.”

**5. §**

(1) A Rendelet 22. § (1) bekezdése helyébe a következő rendelkezés lép:

„(1) Az Önkormányzat a lakhatás biztonságának megőrzése érdekében rezsitámogatást nyújt annak a lakástulajdonosnak, haszonélvezőnek vagy bérlőnek, aki életvitelszerűen a kérelemmel érintett lakásban él, és megfelel az alábbi feltételek valamelyikének:

*a)* egyedül él és havi jövedelme nem haladja meg az érvényes öregségi nyugdíjminimum 450 %-át,

*b)* házastársával, élettársával, vagy *egyenesági rokonával* él két személyes háztartásban és a háztartásában az egy főre jutó havi jövedelem nem haladja meg az érvényes öregségi nyugdíjminimum 370 %-át,

*c) mozgásszervi, értelmi fogyatékos, hallás- vagy látássérült, súlyosan vagy halmozottan fogyatékos, illetve autista személy vagy háztartásában él a fent említett személy, és háztartásában az egy főre jutó jövedelem nem haladja meg az érvényes öregségi nyugdíjminimum 350 %-át,*

*d)* a háztartásban *2 vagy több gyermek* tartásáról, neveléséről gondoskodnak és az egy főre jutó havi jövedelem nem haladja meg az érvényes öregségi nyugdíjminimum 350 %-át,

*e) előrefizető mérőórával rendelkezik és háztartásában az egy főre jutó jövedelem nem haladja meg az érvényes öregségi nyugdíjminimum 350 %-át.”*

(2) A Rendelet 22. §-a a következő (6a) bekezdéssel egészül ki:

„(6a) Hivatalból indított eljárás keretében megállapítható a rezsitámogatás, amennyiben a rendszeres gyermekvédelmi kedvezményben részesülő személy lakástulajdonos, haszonélvező vagy bérlő.”

**6. §**

Hatályát veszti a Rendelet

1. 6. § (5) bekezdés e) pontja,
2. 22. § (6) bekezdés d) pontja.

**7. §**

Ez a rendelet a kihirdetését követő napon lép hatályba.

**8. §**

E rendelet szabályait a folyamatban lévő ügyekre is alkalmazni kell.

**Tóth László Niedermüller Péter**

**jegyző polgármester**

**Záradék**

A rendelet kihirdetése 2022. ….. napján a Szervezeti és Működési Szabályzat szerint a Polgármesteri Hivatal hirdetőtábláján megtörtént.

A rendelet közzététel céljából megküldésre került a [www.erzsebetvaros.hu](http://www.erzsebetvaros.hu) honlap szerkesztője részére.

**Tóth László**

**jegyző**

**Általános indokolás**

A szociális támogatások és szociális szolgáltatások, valamint a pénzbeli, természetbeni és személyes gondoskodást nyújtó gyermekjóléti ellátások igénybevételének helyi szabályozásáról szóló 6/2016 (II.18.) önkormányzati rendeletben meghatározott szociális támogatások tekintetében az elmúlt években a jogosultsági jövedelemhatárok változatlanul hagyása az ellátottak számának csökkenését, és a szociálisan hátrányos helyzetben élők támogatási rendszerből való kiesését eredményezte. A módosítás célja a kialakult gazdasági helyzetre reagálás, illetve, hogy az egyes támogatásokra vonatkozó jövedelemhatárok emelésével az elmúlt években a támogatási rendszerből a csekély mértékű jövedelememelkedés miatt kiesett kérelmezők újra bekerülhessenek és segítséget kapjanak az alapvető létfenntartási gondjaik enyhítéséhez. A módosított rendelet 2022. szeptember 23-ai hatályba lépését követően a Humánszolgáltató Iroda nagy hangsúlyt fektetett a megvalósítás és a gyakorlatban történő alkalmazás során a tapasztalatok, jól működő gyakorlatok, vagy épp a további módosítást igénylő rendelkezések vizsgálatára.

**Részletes indokolás**

1. **§**

Az átmeneti vagy tartós létfenntartási gondhoz nyújtott települési támogatás létfenntartási támogatási támogatásként nyújtható formájának igénybevételéről rendelkező feltételek adminisztratív javítása.

**2. §**

Technikai jellegű javítás.

**3. §**

Technikai jellegű javítás.

**4. §**

Technikai jellegű javítás.

**5. §**

A támogatások megállapításához kapcsolódó jogosultsági kör átstrukturálása a kedvezőbb igénybevételi feltételek biztosítása miatt, valamint technikai jellegű javítás.

**6. §**

Hatályát vesztő rendelkezéseket tartalmaz.

**7. §**

Hatályba léptető rendelkezéseket tartalmaz.

**8. §**

A folyamatban lévő ügyek esetében alkalmazandó szabályokat tartalmazza.