|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve: Pénzügyi és Kerületfejlesztési Bizottság

**ELŐTERJESZTÉS**

A Képviselő-testület 2022. december 7 - ei

rendes ülésére

**Tárgy:**  Javaslat a Képviselő-testület 253-256/2022. (X. 19.) határozatainak visszavonására és új határozatok meghozatalára

**Készítette:**

dr. Jávori Péter

Városüzemeltetési Iroda vezetője

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Képviselő-testület!**

2022. évben Budapest Főváros VII. kerület Erzsébetvárosi Polgármesteri Hivatal, mint közös ajánlatkérő villamos energia vásárlására közbeszerzési eljárást folytatott le az Erzsébetvárosi Bóbita Óvoda; Erzsébetvárosi Brunszvik Óvoda; Erzsébetvárosi Csicsergő Óvoda; Erzsébetvárosi Dob Óvoda; Erzsébetvárosi Kópévár Óvoda; Erzsébetvárosi Nefelejcs Óvoda; Erzsébetváros Rendészeti Igazgatóság; Budapest Főváros VII. kerület Erzsébetváros Önkormányzata nevében.

A veszélyhelyzet ideje alatt az egyetemes szolgáltatásra jogosultak körének meghatározásáról szóló 217/2022. (VI. 17.) Korm. rendelet 3. § (5) bekezdése szerint 2022. augusztus 1-jével - a jogszabály erejénél fogva - megszűntek a közbeszerzési eljárás eredményeképpen az egyetemes szolgáltatásra határozatlan időre kötött szerződéseink és helyükbe új szerződések léptek "végső menedékes státuszban":

*3. § (5) 2022. augusztus 1-jével az egyetemes szolgáltató és az (1) bekezdés szerinti felhasználó között fennálló villamosenergia-vásárlási szerződés - a felek elszámolási kötelezettségének fennmaradása mellett - megszűnik. 2022. augusztus 1-jével a végső villamosenergia-menedékes és az (1) bekezdés szerinti, 2022. július 1-jéig nyilatkozott felhasználó között a (2) bekezdésben meghatározott időtartamra villamosenergia-vásárlási szerződés jön létre a mintaszerződés szerinti tartalommal.*

3. § (2) A Vet. (A villamos energiáról szóló 2007. évi LXXXVI. törvény) 51. § (1) és (2) bekezdésétől eltérően végső menedékes jogintézmény keretében az a villamosenergia-kereskedelmi tevékenységet végző gazdasági társaság biztosítja 2022. augusztus 1-jétől 2022. december 31-ig az (1) bekezdés szerinti felhasználó villamosenergia-ellátását, amely 2022. július 31-én egyetemes szolgáltatóként a felhasználót ellátta.

A folyamatos villamos energia ellátás biztosítása a mindennapi működés alapvető feltétele, ezért erről gondoskodni kell. Emiatt Budapest Főváros VII. Kerület Erzsébetvárosi Polgármesteri Hivatal közbeszerzési eljárást kíván indítani villamos energia beszerzése tárgyában.

A jelzett közbeszerzési eljárás előkészítése során felkért szakértő a közbeszerzésben résztvevő gazdasági társaságok és intézmények fogyasztási helyeire vonatkozó összesített becsült fogyasztási volumene becsült ellenértékét **egy évre** 300 Ft/kWh + ÁFA egységár figyelembevételével nettó 533.000.000,- forintban határozta meg.

A szakértő célszerűnek tartja a +30%-os tolerancia sáv biztosítását, mert így nagyobb eséllyel érkeznek árajánlatok a közbeszerzési eljárás során, emiatt a becsült érték nettó 692.733.000,- forintra emelkedett.

Tekintettel azonban arra, hogy 2022. október 4. napján a Közbeszerzési és Ellátási Főigazgatóság (KEF) portálon az új villamosenergia egységár 290 Ft/KWh volt, **nettó 670.829.000,- forintban volt célszerű meghatározni a közbeszerzés becsült értékét**, mely tartalmazta az említett + 30%-os tolerancia sáv biztosítását.

A fentiek alapján a 2022. október 19-ei Képviselő-testületének ülésen az alábbi tartalommal születettek döntések:

**1.**

**„Budapest Főváros VII. kerület Erzsébetváros Önkormányzata Képviselő-testületének 253/2022. (X. 19.) határozata „villamos energia beszerzése” tárgyú közbeszerzési eljáráshoz a szükséges fedezet biztosítása tárgyában Budapest Főváros VII. kerület Erzsébetváros Önkormányzata költségvetési szervei kapcsán meghozandó döntésről (1. sz. melléklet)**

Budapest Főváros VII. kerület Erzsébetváros Önkormányzata Képviselő-testülete úgy dönt, hogy

**Budapest Főváros VII. kerület Erzsébetváros Önkormányzata költségvetési szervei** részére a villamos energia beszerzése tárgyú közbeszerzési eljáráshoz a szükséges fedezetet a 2023. évi költségvetési rendeletben legfeljebb az alábbi táblázat szerint biztosítja:

|  |  |
| --- | --- |
| **Költségvetési szerv megnevezése** | **Fedezet összege** |
| Budapest Főváros VII. Kerület Erzsébetvárosi Polgármesteri Hivatal | 170.361.148,-Ft+ ÁFA |
| Budapest Főváros VII. Kerület Erzsébetváros Önkormányzata | 53.394.493,-Ft + ÁFA |
| Bischitz Johanna Integrált Humán Szolgáltató Központ | 181.531.812,-Ft + ÁFA |
| Erzsébetvárosi Rendészeti Igazgatóság | 51.485.048,-Ft + ÁFA |
| Erzsébetvárosi Csicsergő Óvoda | 13.572.696,-Ft + ÁFA |
| Erzsébetvárosi Dob Óvoda | 5.702.409,- Ft+ ÁFA |
| Erzsébetvárosi Bóbita Óvoda | 7.769.054,- Ft + ÁFA |
| Erzsébetvárosi Brunszvik Teréz Óvoda | 5.400.766,- Ft + ÁFA |
| Erzsébetvárosi Nefelejcs Óvoda | 9.808.125,- Ft + ÁFA |
| Erzsébetvárosi Kópévár Óvoda | 11.527.037,-Ft + ÁFA |

**Felelős:** Niedermüller Péter polgármester

**Határidő:** azonnal

**2.**

**Budapest Főváros VII. kerület Erzsébetváros Önkormányzata Képviselő-testületének 254/2022. (X. 19.) határozata „villamos energia beszerzése” tárgyú közbeszerzési eljáráshoz a szükséges fedezet biztosítása tárgyában** az **ERöMŰVHÁZ Nonprofit Kft**. **kapcsán meghozandó döntésről (2. sz. melléklet)**

Budapest Főváros VII. kerület Erzsébetváros Önkormányzata Képviselő-testülete úgy dönt, hogy

az **ERöMŰVHÁZ Erzsébetvárosi Összevont Művelődési Központ Nonprofit Korlátolt Felelősségű Társaság** **(1075 Budapest, Király utca 11.)**  részére a villamos energia beszerzése tárgyú közbeszerzési eljáráshoz a szükséges fedezetet a 2023. évi költségvetési rendeletben a közszolgáltatási és feladatellátási szerződések előirányzatában biztosítja legfeljebb 69.051.528,-Ft + ÁFA összegben.

**Felelős:** Niedermüller Péter polgármester

**Határidő:** azonnal

**3.**

**Budapest Főváros VII. kerület Erzsébetváros Önkormányzata Képviselő-testületének 255/2022. (X. 19.) határozata „villamos energia beszerzése” tárgyú közbeszerzési eljáráshoz a szükséges fedezet biztosítása tárgyában az Erzsébetvárosi Piacüzemeltetési Kft. kapcsán meghozandó döntésről (3. sz. melléklet)**

Budapest Főváros VII. kerület Erzsébetváros Önkormányzata Képviselő-testülete úgy dönt, hogy

az **Erzsébetvárosi Piacüzemeltetési Korlátolt Felelősségű Társaság** **(1071 Budapest, Akácfa utca 42-48.)** részére a villamos energia beszerzése tárgyú közbeszerzési eljáráshoz a szükséges fedezetet a 2023. évi költségvetési rendeletben a feladatellátási szerződés előirányzatában biztosítja legfeljebb 67.882.816,-Ft + ÁFA összegben.

**Felelős:** Niedermüller Péter polgármester

**Határidő:** azonnal

**4.**

**Budapest Főváros VII. kerület Erzsébetváros Önkormányzata Képviselő-testületének 256/2022. (X. 19.) határozata „villamos energia beszerzése” tárgyú közbeszerzési eljáráshoz a szükséges fedezet biztosítása tárgyában az EVIN Nonprofit Zrt. kapcsán meghozandó döntésről (4. sz. melléklet)**

Budapest Főváros VII. kerület Erzsébetváros Önkormányzata Képviselő-testülete úgy dönt, hogy

az **EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság** **(1071 Budapest, Damjanich u 12.)** részére a villamos energia beszerzése tárgyú közbeszerzési eljáráshoz a szükséges fedezetet a 2023. évi költségvetési rendeletben a közszolgáltatási keretszerződés előirányzatában biztosítja legfeljebb 22.642.968,-Ft + ÁFA összegben.

**Felelős:** Niedermüller Péter polgármester

**Határidő:** azonnal”

Az azóta megváltozott piaci és jogszabályi környezet hatására, az előkészítés alatt álló közbeszerzési eljárás alapján előreláthatólag 2023. április 1. napjától lehet biztosítani a villamos energia ellátást a közbeszerzési előírásoknak megfelelő módon.

Külön-külön kell biztosítani fedezetet a 2023. első negyedévére vonatkozó beszerzéshez és a 9 hónapos időtartamra vonatkozó közbeszerzéshez.

Az Erzsébetvárosi Piacüzemeltetési Kft. fogyasztására tekintettel meg kell növelni a korábban biztosított fedezetet.

Előzetes kalkulációink szerint tehát a 2023. évre tervezett kiadásnak körülbelül a 30%-át azaz bruttó 309.909.401,- forintot az év I. negyedévének célszerű biztosítani fedezetként a villamos energia beszerzésére, valamint hozzávetőleg bruttó 723.121.935,- forintot pedig a 2023. év fennmaradó részére a közbeszerzési eljárás alapján kiírt villamos energia beszerzéshez.

A piac változékonysága miatt kiszámíthatatlan, hogy a közbeszerzési eljárás végére milyen magasak lesznek az árak.

Az államháztartásról szóló 2011. évi CXCV. törvény 36. § (5a) pontja szerint:

*„Az államháztartás önkormányzati alrendszerében a költségvetési évet követő év vagy évek kiadási előirányzatai terhére kötelezettségvállalásra az irányító szerv által megállapított, ennek hiányában a költségvetési év kiadási előirányzataival megegyező összegű kiadási előirányzatok szabad előirányzatának mértékéig kerülhet sor, amelynek fedezetét a kötelezettséget vállalónak a tervezésekor biztosítania kell.”*

Mivel a közbeszerzési eljárás eredményeképpen az eddigi villamos energia költségek sokszorosára számítunk, a tárgyévi szabad előirányzatok nem nyújtanak kellő mértékű fedezetet a közbeszerzési eljárás lefolytatásához. Szükséges az irányító szervnek, a Képviselő-testületnek megállapítania, hogy milyen összeghatárig vállalhatnak kötelezettséget az egyes gazdálkodó szervezetek, továbbá biztosítani kell a jövő évi költségvetési rendeletben az ezen szerződések teljesítéséhez szükséges előirányzatokat.

Annak érdekében, hogy a közbeszerzési eljárás eredményes legyen, olyan összegű fedezetet kell biztosítani, mely - a jelenlegi bizonytalan villággazdasági körülmények között az ismert információk alapján - vélhetően elegendő lesz az új szerződések megkötéséhez. Azonban azt is figyelembe kell venni, hogy a szükségesnél nagyobb mértékben ne terheljük a 2023. évi költségvetést, mert nehezebbé válik a működési egyensúly megteremtése. Azt javasoljuk a Tisztelt Képviselő-testületnek, hogy határozza meg a 2023. első negyedévére vonatkozó beszerzés fedezetének felső keretét, valamint a 9 hónap időtartamra (2023. április 1-2023. december 31.) vonatkozó közbeszerzési eljárás fedezetének felső keretét, de a 2023. évi költségvetési rendeletben a 2023. év első negyedévére a már ismert nyertes árajánlat - ami kedvező esetben alacsonyabb lesz a szakértő által becsült összegnél - alapján számított villamosenergia-költség kerüljön csak előirányzatosításra.

Amennyiben a vártnál magasabb árajánlatok érkeznek, a beszerzési/közbeszerzési eljárás eredményes lezárása érdekében újabb Képviselő-testületi döntésre lesz szükség.

Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) önkormányzati rendelet 5. § (2) bekezdése szerint „ a *Képviselő-testület gyakorolja a tulajdonosi jogokat a nettó ötvenmillió forint forgalmi értéket meghaladó vagyonelemről, vagy vagyonösszességről – a továbbiakban együtt: vagyonról – rendelkező döntések (tulajdonjog átruházás, bármilyen jogcímen történő hasznosítás, vagyonkezelésbe adás, haszonélvezeti jog alapítása, valamint minden más, nem nevesített jogcímen történő tulajdonosi joggyakorlás, ide nem értve a 24. § (2) bekezdése szerinti ún. nem nevesített tulajdonosi nyilatkozatok megtételét) esetében;”*

**Határozati javaslatok**

**1.**

**Budapest Főváros VII. kerület Erzsébetváros Önkormányzata Képviselő-testületének .../2022. (XII. 7.) határozata a Budapest Főváros VII. kerület Erzsébetváros Önkormányzata Képviselő-testületének 253-256/2022. (X. 19). határozatainak visszavonásáról**

Budapest Főváros VII. kerület Erzsébetváros Önkormányzata Képviselő-testülete úgy dönt, hogy Budapest Főváros VII. kerület Erzsébetváros Önkormányzata Képviselő-testületének villamos energia beszerzése tárgyában hozott, 253-256/2022. (X. 19). határozatait visszavonja.

**Felelős:** Niedermüller Péter polgármester

**Határidő:** azonnal

**2.**

**Budapest Főváros VII. kerület Erzsébetváros Önkormányzata Képviselő-testületének .../2022. (XII. 7.) határozata „villamos energia beszerzése” tárgyú közbeszerzési eljáráshoz a szükséges fedezet biztosítása tárgyában Budapest Főváros VII. kerület Erzsébetváros Önkormányzata költségvetési szervei kapcsán meghozandó döntésről**

Budapest Főváros VII. kerület Erzsébetváros Önkormányzata Képviselő-testülete úgy dönt, hogy

**Budapest Főváros VII. kerület Erzsébetváros Önkormányzata költségvetési szervei** részére 2023. január 1-től 2023. március 31-ig terjedő átmeneti időszakra a villamos energia beszerzési eljáráshoz a szükséges fedezetet a 2023. évi költségvetési rendeletben legfeljebb az alábbi táblázat szerint biztosítja:

|  |  |
| --- | --- |
| **Költségvetési szerv megnevezése** | **Fedezet összege** |
| Budapest Főváros VII. Kerület Erzsébetvárosi Polgármesteri Hivatal I. Negyedév | 52.385.697,-Ft+ ÁFA |
| Budapest Főváros VII. Kerület Erzsébetváros Önkormányzata I. Negyedév | 17.561.899,-Ft + ÁFA |
| Bischitz Johanna Integrált Humán Szolgáltató Központ I. Negyedév | 55.826.480,-Ft + ÁFA |
| Erzsébetvárosi Rendészeti Igazgatóság I. Negyedév | 20.182.290,-Ft + ÁFA |
| Erzsébetvárosi Csicsergő Óvoda I. Negyedév | 4.051.839,-Ft + ÁFA |
| Erzsébetvárosi Dob Óvoda I. Negyedév | 1.702.332,- Ft+ ÁFA |
| Erzsébetvárosi Bóbita Óvoda I. Negyedév | 2.319.285,- Ft + ÁFA |
| Erzsébetvárosi Brunszvik Teréz Óvoda I. Negyedév | 1.612.283,- Ft + ÁFA |
| Erzsébetvárosi Nefelejcs Óvoda I. Negyedév | 2.928.007,- Ft + ÁFA |
| Erzsébetvárosi Kópévár Óvoda I. Negyedév | 3.441.151,-Ft + ÁFA |

**Felelős:** Niedermüller Péter polgármester

**Határidő:** azonnal

**3.**

**Budapest Főváros VII. kerület Erzsébetváros Önkormányzata Képviselő-testületének .../2022. (XII. 7.) határozata „villamos energia közbeszerzése” tárgyú beszerzési eljáráshoz a szükséges fedezet biztosítása tárgyában Budapest Főváros VII. kerület Erzsébetváros Önkormányzata költségvetési szervei kapcsán meghozandó döntésről**

Budapest Főváros VII. kerület Erzsébetváros Önkormányzata Képviselő-testülete úgy dönt, hogy

**Budapest Főváros VII. kerület Erzsébetváros Önkormányzata költségvetési szervei** részére a villamos energia beszerzése tárgyú közbeszerzési eljáráshoz a szükséges fedezetet a 2023. évi költségvetési rendeletben 2023. április 1-jétől legfeljebb az alábbi táblázat szerint biztosítja:

|  |  |
| --- | --- |
| **Költségvetési szerv megnevezése** | **Fedezet összege** |
| Budapest Főváros VII. Kerület Erzsébetvárosi Polgármesteri Hivatal II-IV. Negyedév | 122.233.293,- Ft+ ÁFA |
| Budapest Főváros VII. Kerület Erzsébetváros Önkormányzata II-IV. Negyedév | 40.977.764,-Ft + ÁFA |
| Bischitz Johanna Integrált Humán Szolgáltató Központ I-IV. Negyedév | 130.261.786,-Ft + ÁFA |
| Erzsébetvárosi Rendészeti Igazgatóság II-IV. Negyedév | 47.092.009,-Ft + ÁFA |
| Erzsébetvárosi Csicsergő Óvoda II-IV. Negyedév | 9.454.290,- Ft+ ÁFA |
| Erzsébetvárosi Dob Óvoda II-IV. Negyedév | 3.972.110,- Ft+ ÁFA |
| Erzsébetvárosi Bóbita Óvoda II-IV. Negyedév | 5.411.665,- Ft+ ÁFA |
| Erzsébetvárosi Brunszvik Teréz Óvoda II-IV. Negyedév | 3.761.995,- Ft+ÁFA |
| Erzsébetvárosi Nefelejcs Óvoda II-IV. Negyedév | 6.832.016,- Ft+ ÁFA |
| Erzsébetvárosi Kópévár Óvoda II-IV. Negyedév | 8.029.353,-Ft+ ÁFA |

**4.**

**Budapest Főváros VII. kerület Erzsébetváros Önkormányzata Képviselő-testületének .../2022. (XII. 7.) határozata „villamos energia beszerzése” tárgyú közbeszerzési eljáráshoz a szükséges fedezet biztosítása tárgyában** az **ERöMŰVHÁZ Nonprofit Kft**. **kapcsán meghozandó döntésről**

Budapest Főváros VII. kerület Erzsébetváros Önkormányzata Képviselő-testülete úgy dönt, hogy

az **ERöMŰVHÁZ Erzsébetvárosi Összevont Művelődési Központ Nonprofit Korlátolt Felelősségű Társaság** **(1075 Budapest, Király utca 11.)** részére a 2023. évi költségvetési rendeletben a közszolgáltatási szerződés előirányzatában biztosítja a 2023. január 1-től 2023. március 31-ig terjedő átmeneti időszakra a villamos energia beszerzési eljáráshoz szükséges fedezetet legfeljebb 19.753.911,- Ft+ ÁFA értékben és a villamos energia beszerzése tárgyú közbeszerzési eljáráshoz szükséges fedezetet a 2023. április 1-jétől legfeljebb 46.092.460,-Ft + ÁFA összegben.

**Felelős:** Niedermüller Péter polgármester

**Határidő:** azonnal

**5.**

**Budapest Főváros VII. kerület Erzsébetváros Önkormányzata Képviselő-testületének .../2022. (XII. 7.) határozata „villamos energia beszerzése” tárgyú közbeszerzési eljáráshoz a szükséges fedezet biztosítása tárgyában az Erzsébetvárosi Piacüzemeltetési Kft. kapcsán meghozandó döntésről**

Budapest Főváros VII. kerület Erzsébetváros Önkormányzata Képviselő-testülete úgy dönt, hogy

az **Erzsébetvárosi Piacüzemeltetési Korlátolt Felelősségű Társaság** **(1071 Budapest, Akácfa utca 42-48.)** részére a 2023. évi költségvetési rendeletben a feladatellátási szerződés előirányzatában biztosítja a 2023. január 1-től 2023. március 31-ig terjedő átmeneti időszakra a villamos energia beszerzési eljáráshoz szükséges fedezetet legfeljebb 47.297.250,- Ft+ ÁFA értékben és a villamos energia beszerzése tárgyú közbeszerzési eljáráshoz szükséges fedezetet a 2023. április 1-jétől legfeljebb 110.360.250,-Ft + ÁFA összegben.

**Felelős:** Niedermüller Péter polgármester

**Határidő:** azonnal

**6.**

**Budapest Főváros VII. kerület Erzsébetváros Önkormányzata Képviselő-testületének .../2022. (XII. 7.) határozata „villamos energia beszerzése” tárgyú közbeszerzési eljáráshoz a szükséges fedezet biztosítása tárgyában az EVIN Nonprofit Zrt. kapcsán meghozandó döntésről**

Budapest Főváros VII. kerület Erzsébetváros Önkormányzata Képviselő-testülete úgy dönt, hogy

az **EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság** **(1071 Budapest, Damjanich u 12.)** részére a 2023. évi költségvetési rendeletben a közszolgáltatási és feladatellátási szerződések előirányzatában biztosítja a 2023. január 1-től 2023. március 31-ig terjedő átmeneti időszakra a villamos energia beszerzési eljáráshoz szükséges fedezetet legfeljebb 12.510.921,- Ft+ ÁFA értékben és a villamos energia beszerzése tárgyú közbeszerzési eljáráshoz szükséges fedezetet a 2023. április 1-jétől legfeljebb 29.192.149,-Ft + ÁFA összegben.

**Felelős:** Niedermüller Péter polgármester

**Határidő:** azonnal

**Mellékletek:**

1. sz. melléklet: 253/2022. (X. 19). határozat
2. sz. melléklet: 254/2022. (X. 19). határozat
3. sz. melléklet: 255/2022. (X. 19). határozat
4. sz. melléklet: 256/2022. (X. 19). határozat

Budapest, 2022. november 29.

Niedermüller Péter

polgármester