**Vállalkozási szerződés**

**Takarítási szolgáltatás ellátására**

Szerződő Felek (a továbbiakban: Felek) egyrészről

**Budapest Főváros VII. Kerület Erzsébetváros Önkormányzata**

Székhely: 1073 Budapest, Erzsébet krt. 6.

Képviseli: Niedermüller Péter polgármester

Számlavezető pénzintézete: K&H Bank Zrt.

Számlaszáma: 10403239-00033032-00000009

Adóazonosító szám: 15735708-2-42

mint **Megrendelő** (továbbiakban: Megrendelő vagy Önkormányzat)

másrészről

**Erzsébetváros Fejlesztési és Beruházási Korlátolt Felelősségű Társaság**

Cím: 1076 Budapest, Garay utca 5. 1. em. 119

Képviseli: Galambos András György ügyvezető

Számlavezető pénzintézete: K&H Bank Zrt.

Számlaszáma: 10400140-00033509-0000006

Adószáma: 10740398-2-42

Cégbíróság: Fővárosi Törvényszék Cégbírósága.

Cégjegyzék száma: 01-09-164125

mint **feladatellátást végző** (továbbiakban: ERZSÉBETVÁROS Kft. vagy Vállalkozó)

között, az alábbi feltételekkel:

**Preambulum:**

Az ERZSÉBETVÁROS Fejlesztési és Beruházási Korlátolt Felelősségű Társaság Budapest Főváros VII. kerület Erzsébetváros Önkormányzata által alapított és így az Önkormányzat által 100%-ban tulajdonolt gazdasági társaság.

A jelen szerződés tárgyát képező feladatellátás a Budapest Főváros VII. kerület Erzsébetváros Önkormányzata tulajdonában lévő és a Polgármesteri Hivatal, mint a helyi önkormányzati költségvetési szerve használatában lévő ingatlanok (teljesítési hely) vonatkozásában kerül meghatározásra.

1. **A szerződés tárgya**

1.1. A Megrendelő megrendeli, az ERZSÉBETVÁROS Kft. elvállalja a Megrendelő **jelen szerződésben meghatározott** működési területén (teljesítési hely(ek)) az épületgondnoksági feladatok körében a Megrendelő hatályos Szervezeti és Működési Szabályzatában (továbbiakban: SZMSZ) meghatározott munkanapokon, teljes körűen, a teljesítési helyen található helyiségek takarítását, emellett egyes helyiségek időszakos takarítását is (hetente, valamint kéthetente), valamint évente kettő alkalommal nagytakarítást a Megrendelő által előzetesen megjelölt időpontban (1. sz. melléklet).

1.1.1 Jelen 1.1. pontban meghatározott feladatok elvégzésekor az ERZSÉBETVÁROS Kft. alvállalkozó igénybevételére jogosult.

1.1.2 Az ERZSÉBETVÁROS Kft-t jelen szerződés 4. pontjában meghatározott vállalkozói díj illeti meg, amely díj tartalmazza az 1.1. pontban meghatározott feladatok ellátásához szükséges anyag - és eszköz költségeket is.

1.2 A Megrendelő az általa meghatározott munkák elvégzését minden esetben írásban (e-mail, vagy postai úton) rendeli meg. Halaszthatatlan esetben, soron kívül a szóban adott megrendelést utólagosan írásba kell foglalni. A Megrendelő a munka megrendelésekor megjelöli annak sürgősségét, valamint a munka megkezdésének idejét és az annak befejezéséhez szükséges időigényét.

1.3. Esetenként a Megrendelő a Vállalkozót a működési területén, valamint a Megrendelő által tartott rendezvények helyszínén az 1.1. pontban foglalt munkálatok elvégzésével is megbízhatja, amely egyedi megrendelés alapján történik. Az egyedi megrendelésekre az 1.2. pontban rögzített rendelkezések megfelelően alkalmazandók. Kivételt képeznek ez alól a szombatonként történő, esküvőkkel kapcsolatos alkalmi takarítások, amely feladatok a napi takarítások köréhez tartoznak.

1.3.1. Az 1.3. pontban meghatározott feladatok ellátásáért az ERZSÉBETVÁROS Kft-t a 4.2. pontban meghatározott óradíj illeti meg, amely díj tartalmazza a felhasznált anyag - és eszköz költséget is.

1.3.2. Jelen 1.3. pontban meghatározott feladatok elvégzésekor az ERZSÉBETVÁROS Kft. alvállalkozó igénybevételére jogosult.

1. **A szerződés időtartama**
   1. A Felek jelen szerződést**2023. január 1. naptól kezdődő hatállyal határozott időtartamra**, **2023. december 31. napjáig terjedő időszakra** kötik meg.
2. **A teljesítés helyek**

1. 1073 Budapest, Erzsébet krt. 6. szám alatti teljesítési hely;
2. 1076 Budapest, Garay u. 5. szám alatti teljesítési hely;
3. 1076 Budapest, Rózsa u. 8. szám alatti teljesítési hely;
4. 1074 Budapest, Dohány utca 45. szám alatti teljesítési hely;
5. az egyedi megrendelésben megjelölt teljesítési hely.
6. **Vállalkozói díj**
   1. Jelen szerződés 1.1. pontjában meghatározott feladatok ellátásáért az ERZSÉBETVÁROS Kft.-t havi **5.200.000 Ft + ÁFA**, azaz ötmillió-kettőszázezer forint + ÁFA összegű vállalkozói díj illeti meg.
   2. Jelen szerződés 1.3. pontja szerinti feladatok elvégzéséért az alábbiak szerint jogosult díjazásra:

|  |  |
| --- | --- |
| **munka jellege** | **rezsióradíj (Ft/óra + ÁFA/fő)** |
| szerződés 1.1. pontjában foglalt feladat hétköznap | 6.000 |
| szerződés 1.1. pontjában foglalt feladat hétvégén illetve ünnepnap min. 4 óra munkavégzéssel | 6.000 |

* 1. A szerződés 4. pontjában foglalt munkák elvégzésére felhasználható **keretösszeg** maximális összege **63.400.000 + Áfa, azaz hatvanhárommillió-négyszázezer forint + általános forgalmi adó.**

1. **Fizetési feltételek**
   1. Az ERZSÉBETVÁROS Kft. az 1.1 pontban foglalt **szolgáltatás havi vállalkozói díja tekintetében** a teljesítést követően havonta a tárgyhót követő 10. napig nyújthatja be számláját jelen szerződésben foglaltak szerint. A takarítási szolgáltatás teljesítése a tárgyhó első és utolsó napja közötti időszakra vonatkozik.
   2. Az ERZSÉBETVÁROS Kft. az 1.3. pontban foglalt szolgáltatások tekintetében a ténylegesen elvégzett munkát számlázhatja ki a Megrendelő felé.
   3. Az ERZSÉBETVÁROS Kft. az 1.1. és az 1.3. pontokban meghatározott feladatok ellátásáért az esedékes vállalkozói díjról kiállított számláját csak a Megrendelő 10.1 pontjában meghatározott képviselője, vagy az általa meghatalmazott személy által aláírt teljesítésigazolás után jogosult a Megrendelő részére benyújtani.
   4. Az ERZSÉBETVÁROS Kft. által benyújtott és igazolt számlát a Megrendelő a számla kézhezvételét követő 30 napon belül köteles átutalással megfizetni az ERZSÉBETVÁROS Kft. pénzforgalmi számlájára. A számla késedelmes kiegyenlítése esetén Megrendelő a Polgári Törvénykönyvről szóló 2013. évi V. törvény (a továbbiakban: Ptk.) 6:48. §-a szerinti késedelmi kamatot köteles megfizetni az Erzsébetváros Kft. részére.
   5. A kamatfizetési kötelezettség esedékességére a Ptk. 6:48. §-a az irányadó.
2. **A felek jogai és kötelességei**
   1. Az ERZSÉBETVÁROS Kft. kijelenti, hogy a feladatok elvégzéséhez szükséges szakértelemmel rendelkezik, jelen szerződés tárgyát képező feladatokat elvállalja, azokat a 1. osztályú minőségben köteles elvégezni.
   2. Az ERZSÉBETVÁROS Kft. jelen szerződés szerinti szolgáltatásait a vonatkozó jogszabályi előírásoknak, szabványnak, valamint a kialakult szakmai gyakorlatnak, illetve jelen szerződés előírásainak megfelelően végzi, azért teljeskörű felelősséget vállal, beleértve a környezetvédelmi előírásokat is.
   3. Az ERZSÉBETVÁROS Kft. a szerződés teljesítésekor teljes szakmai, jogi és pénzügyi felelősséggel tartozik.
   4. A Felek a szerződés teljesítése során kötelesek fokozottan együttműködni.
   5. Amennyiben a szerződés teljesítése során az ERZSÉBETVÁROS Kft. olyan körülményt észlel, amely akadályozza, vagy kizárja a szerződés szerinti teljesítést, úgy e körülményről köteles haladéktalanul a Megrendelőt értesíteni. Az értesítés elmaradása vagy késedelmes közlése esetén annak minden következményét az ERZSÉBETVÁROS Kft. viseli.
   6. Az ERZSÉBETVÁROS Kft. jelen szerződésben meghatározott feladatait a Megrendelő érdekében, annak utasításait figyelembe véve, fokozott gondossággal, szakmai hozzáértéssel, hiánytalanul köteles teljesíteni.
   7. Amennyiben az ERZSÉBETVÁROS Kft. a Megrendelőt arról értesíti, hogy szakszerűtlen, helytelen utasítást adott, és Megrendelő a fenti értesítés ellenére utasítását fenntartja, úgy az ERZSÉBETVÁROS Kft. az utasítás végrehajtásából eredő következményekért nem felel.
   8. ERZSÉBETVÁROS Kft. a munkáját úgy köteles megszervezni, hogy az a Megrendelő folyamatos működését szolgálja, azt nem akadályozhatja.
   9. Megrendelő az ERZSÉBETVÁROS Kft. részére – annak kérésére az adott intézményben – a munkavégzéshez lehetősége szerint zárható helyiséget biztosít, a feladat ellátásához szükséges víz- és villamos energia vételezési lehetőséget pedig díjmentesen köteles biztosítani.
   10. Az ERZSÉBETVÁROS Kft. köteles a Megrendelő által jelen szerződés alapján biztosított közüzemi szolgáltatásokat (víz, energia) a takarékosság követelményeinek megfelelően célszerűen felhasználni, a felhasználás célszerűségét és mennyiségét a Megrendelő jogosult ellenőrizni.
   11. Az ERZSÉBETVÁROS Kft. tudomásul veszi, hogy a szerződés időtartama alatt Megrendelő jelen szerződés 10.1. pontjában szereplő képviselője, illetve az általa meghatározott személy jogosult a szolgáltatási tevékenység eseti ellenőrzésére, melyről a Felek jegyzőkönyvet vesznek fel. Megrendelő a szerződés hatálya alatt bekövetkező kifejezett kéréseit, esetleges panaszait jegyzőkönyv útján közli a Vállalkozó mindenkori képviselőjével.
   12. Az ERZSÉBETVÁROS Kft. jelen szerződés teljesítése érdekében olyan szakembergárdát köteles biztosítani, hogy azoktól elvárható legyen a szakszerű munkavégzés.
   13. Az ERZSÉBETVÁROS Kft. jelen szerződés 1.1 pontjában meghatározott feladatok teljesítésében résztvevő dolgozókat maximális gondossággal köteles kiválasztani, és jelen szerződés tárgyát képező szolgáltatások teljesítése során a feladatokat mindenkor megbízható, szakmailag felkészített, erkölcsi bizonyítvánnyal rendelkező, a hatóságoknál bejelentett munkavállalókkal kell ellátnia a Vállalkozónak.
   14. A Vállalkozó munkavállalóinak első munkanapján a Megrendelő képviselőjének bemutatja a munkavállaló személyi adatait, (név, anyja neve, lakcím) valamint bemutatja a dolgozó érvényes egészségügyi könyvét.
   15. A Vállalkozó munkavállalói számára kötelező a teljesítési helyen jelenléti ív naprakész vezetése.
   16. A Vállalkozó az igénybe vett alvállalkozókért úgy felel, mintha a munkát maga végezte volna. Alvállalkozók jogosulatlan igénybevétele esetén pedig felelős minden olyan kárért is, amely anélkül nem következett volna be.
   17. A Vállalkozó a feladatot ellátó alvállalkozók személyéről köteles Megrendelőt tájékoztatni.
   18. A Vállalkozó az alkalmazottait azonos színű, a munkavédelem szabályainak megfelelő védőöltözettel (munkaruházattal) tartozik ellátni, emellett az öltözet tisztántartása, illetve rendszeres cseréje is a feladata.
   19. A Vállalkozó gondoskodik az alkalmazottai munkavédelmi és tűzvédelmi oktatásáról. Az ERZSÉBETVÁROS Kft. emellett köteles ismertetni az információs önrendelkezési jogról és az információszabadságról szóló 2011. évi CXII. törvényt a szerződés teljesítésében személyesen részt vevő dolgozóival. Amennyiben az ERZSÉBETVÁROS Kft. – illetve munkavállalója - a fenti törvényben foglaltakat nem tartja be, úgy azt a Felek súlyos szerződésszegésnek tekintik, és az ERZSÉBETVÁROS Kft. a Megrendelő ilyen irányú jelzésének kézhezvétele után az érintett munkavállalót a munkaterületen nem foglalkoztatja.
   20. A személyzet tagjainak mindenkor ápoltan, tisztán kell megjelenniük a munkavégzés helyszínén.
   21. A Vállalkozónak a szolgáltatás teljesítésében közreműködő munkavállalója az alábbi viselkedési szabályokat köteles betartani:
   * személyes ügyeit nem intézheti egyik irodaépület területén sem,
   * személyes vendégeket egyik irodaépület területén sem fogadhat,
   * dohányozni a munkavégzés helyén tilos.
   1. A Vállalkozónak a szolgáltatás teljesítésében közreműködő valamennyi munkavállalója köteles minden rendkívüli eseményt a Megrendelőnek jelenteni, így különösen az észlelt vagy esetlegesen okozott káreseményt.
   2. Jelen szerződésben az ERZSÉBETVÁROS Kft. részéről közreműködő munkavállalók a szerződés teljesítésének területén talált tárgyakat kötelesek leadni az adott teljesítési hely titkárságán vagy portáján.
   3. A szolgáltatási tevékenység teljesítéséhez szükséges eszközök, gépi berendezések biztosítása a Vállalkozó kötelessége. A gépek meghibásodása esetén az ERZSÉBETVÁROS Kft. saját költségére tartozik gondoskodni azok javításáról, pótlásáról oly módon, hogy a jelen szerződés szerinti szolgáltatás teljesítésében ez késedelmet és/vagy minőségromlást ne okozzon.
   4. A Vállalkozó – a feladatot végző személyzetre is kiterjedően – tudomásul veszi, hogy az adott teljesítési helyen lévő irodákban, egyéb helyiségekben lévő iratok, adathordozón lévő adatállomány elmozdítása, elolvasása, azokról bármilyen másolat készítése (ideértve bármely képrögzítésre alkalmas eszközzel készített másolat is) tilos.
3. **Szerződésszegés**
   1. A Felek rögzítik, hogy szerződésszegést eredményez bármely kötelezettség jogszabályszerű, szerződésszerű teljesítésének elmaradása.
   2. Amennyiben az ERZSÉBETVÁROS Kft. a szerződést megszegi, kötbér fizetési és kártérítési felelősséggel tartozik, kivéve, ha bizonyítja, hogy a szerződés teljesítése során úgy járt el, ahogy az gazdálkodó szervezettől az adott esetben elvárható.
   3. A szerződés 1.1. pontjában foglalt feladatok nem megfelelő színvonalú, vagy mértékű hibás teljesítése esetén a Megrendelő jogosult a szolgáltatás havi díját 5%-kal, azaz öt százalékkal kötbér jogcímén csökkenteni. A hibás teljesítést a Felek közösen állapítják meg, amennyiben vita keletkezik közöttük, úgy kötelezik magukat, hogy a vita ténybeli és jogi alapjainak feltárására közösen szakértőt bíznak meg. A szakértő díját annak a Félnek kell megfizetnie, amely Fél álláspontját a szakértői vélemény nem igazolta.
   4. A Felek a szerződés nem megfelelő minőségű vagy mértékű teljesítése alatt azt értik, hogy amennyiben az adott teljesítési helyen egy naptári hónapon belül legalább 2 alkalommal a szolgáltatás minősége vagy mértéke nem éri el a meghatározott minőséget vagy mértéket, különös tekintettel a vonatkozó ISO előírásokra, a Megrendelő fenntartja a jogát, hogy a kötbért meghaladó kárát az ERZSÉBETVÁROS Kft-vel szemben érvényesítse.
   5. A szerződés 1.1. pontjában meghatározott feladatok vonatkozásában amennyiben az ERZSÉBETVÁROS Kft-nek felróható a szerződés nem teljesítése, úgy a Megrendelő jogosult 1 havi szolgáltatási díjnak megfelelő összegre meghiúsulási kötbér jogcímén. A szerződő Felek a szerződés nemteljesítése alatt a következőket értik: a teljesítés Vállalkozónak felróható lehetetlenné válása, a szerződés Vállalkozónak felróható meghiúsulása, illetőleg a szerződés teljesítésének az ERZSÉBETVÁROS Kft. által történő megtagadása. Amennyiben a Vállalkozó nem szerződésszerű teljesítése miatt (esetén) a Megrendelő a szerződést felmondja, úgy a Megrendelő jogosult 1 havi szolgáltatási díjnak megfelelő összegű meghiúsulási kötbérre.
   6. A nem szerződésszerű teljesítés esetén történő felmondáskor a Megrendelő jogosult a meghiúsulási kötbér értékét a felmondás közlését megelőzően benyújtott, de ki nem fizetett számlák ellenértékébe beszámítani, egyéb esetben pedig külön igényként érvényesítheti. A Megrendelő részéről bármely nem szerződésszerű teljesítés jogi fenntartás nélküli elfogadása nem értelmezhető joglemondásként azon igényéről vagy igényeiről, mely/melyek a Megrendelőt a szerződésszegés jogkövetkezményeként megilletik.
4. **Szerződésmódosítás**
   1. A Felek a szerződést - a közöttük fennálló szerződés időtartama alatt – módosíthatják, amely kizárólag írásban történhet.
5. **Eljárás jogvita esetén**
   1. Jelen szerződésben nem szabályozott kérdésekben a Ptk. vonatkozó rendelkezései az irányadóak. Szerződő felek a szerződésből eredő vitás kérdéseket elsődlegesen tárgyalás útján kísérlik meg egymás között rendezni, és abban az esetben fordulnak az ügyben hatáskörrel és illetékességgel rendelkező bírósághoz, amennyiben az egyeztetések nem vezetnek eredményre.
6. **A Megrendelő képviselője és kapcsolattartója, illetve az ERZSÉBETVÁROS Kft. kapcsolattartója**

10.1.Megrendelő képviselője, aki jogosult a teljesítésigazolás kiállítására:

Név: Dr. Jávori Péter a Városüzemeltetési Iroda vezetője

Tel: 462-3225

E-mail: dr.javori.peter@erzsebetvaros.hu, vagy [uzemeltetes@erzsebetvaros.hu](mailto:uzemeltetes@erzsebetvaros.hu)

10.2. ERZSÉBETVÁROS Kft. képviselője és kapcsolattartója:

Név: Galambos András György

Tel: 06 30 900 1197

E-mail: galambos.andras@efebe.hu

1. **Egyebek**
   1. Jelen szerződés elválaszthatatlan részét képező 1. sz. mellékletben foglaltak éppúgy kötelezők az ERZSÉBETVÁROS Kft. számára, mint a szerződés törzsszövege.
   2. Alulírott felek a jelen szerződést akaratukkal megegyezőnek találták, és jóváhagyólag írják alá.

Budapest, 2022. ……………

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Budapest VII. Kerület Erzsébetvárosi** **ERZSÉBETVÁROS Kft. képv.**

**Önkormányzat képv.** Galambos András György ügyvezető

Niedermüller Péter polgármester **Vállalkozó**

**Megrendelő**

Jogilag ellenőrizte:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tóth László

jegyző

Pénzügyi ellenjegyzés:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nemes Erzsébet

gazdasági vezető

1. számú melléklet

**Épületgondnoksági feladatellátás**

Takarítási feladatok részletes meghatározása

1. Feladatellátást végző ERZSÉBETVÁROS Kft. heti 5 munkanapon keresztül, teljeskörű napi, és egyes helyiségek időszakos takarítását (hetente, valamint kéthetente) a **Polgármesteri Hivatal Budapest VII. kerület, Erzsébet krt. 6. szám alatti székhelye és Budapest VII. kerület Garay u. 5. szám alatti telephelye** helyszínek vonatkozásában az alábbiak szerint végzi el.

**1.1. Budapest VII. kerület, Erzsébet krt. 6. szám alatti** **Hivatal**

A teljeskörű karbantartó takarítással érintett **helyiségek** **részletezése**:

* főbejárat és az előtte lévő közterület, irodahelyiségek, tanácstermek, tárgyalók, mellékhelyiségek (teakonyhák és WC-k), lépcsők, irattár, előtér, lépcsőház, belső és külső folyosók és személyfelvonó, és a hulladékgyűjtő edények tárolására szolgáló helyiségek

**1.2. Budapest VII. kerület, Garay u. 5. szám alatti Hivatal**

A teljeskörű karbantartó takarítással érintett **helyiségek** **részletezése**:

* főbejárat és az előtte lévő közterület, irodahelyiségek, tanácstermek, tárgyalók, mellékhelyiségek (teakonyhák és WC-k), lépcsők, irattárak, belső udvar, előtér, lépcsőház, belső és külső folyosók és személyfelvonó, és a hulladékgyűjtő edények tárolására szolgáló helyiségek

**1.3. Budapest VII. kerület, Rózsa u. 8. szám alatti teljesítési hely**

A teljesítési helyen csak nagytakarítás végzendő évente 1 alkalommal.

**1.4. Budapest VII. kerület, Dohány utca 45. szám alatti teljesítési hely**

A feladatellátást végző ERZSÉBETVÁROS Kft. heti 2 alkalommal, titkársággal egyeztetett időpontban végzi az iroda és a mellékhelységek takarítását.

**1.5*.*** ERZSÉBETVÁROS Kft. reggel 8.00 órától, felügyelet mellett látja el az Erzsébet krt. 6. sz. alatti épületben a jegyzői, polgármesteri és alpolgármesteri irodahelyiségek és titkárságok, valamint a terminálszoba, pénzügyi titkárság, házipénztár, 2 szerver szoba takarítását.

**2.** Az 1.1.-1.2. pontokban írott teljesítési helyek **napi takarítása** során elvégzendő résztevékenységek:

**2.1. Budapest VII. kerület, Erzsébet krt. 6. szám alatti** **Hivatal**

* a padlóburkolatok (kő, parketta) portalanítása, felmosása teljes alapterületen
* a teljes alapterület porszívózása, padlószőnyeg és szőnyegek porszívózása
* a szemétkosarak, hamutartók kiürítése és kimosása, azokba szemétgyűjtő zacskó behelyezése, valamint a hulladékok kukába történő lehordása
* alapterületről egyéb hulladék összegyűjtése, kukába történő lehordása
* a berendezési tárgyak, bútorok külső felületének portalanítása, lemosása
* a bútorokon lévő berendezési tárgyak (telefon, asztali lámpa, irattartó, stb.) portalanítása
* technikai berendezések portalanítása
* faliképek portalanítása
* az ablakközök, párkányok, radiátorok, csővezetékek portalanítása és vegyszeres áttörlése
* székek, fotelek porszívózása és portörlése
* villanykapcsolók, fogantyúk, ajtók kilincs körüli részeinek vegyszeres áttörlése
* ajtók teljes felületének tisztítása, szükség esetén legalább hetente egyszer azok vegyszeres lemosása
* lépcsők és belső folyosók burkolatának vegyszeres felmosása
* teakonyhákban lévő konyhai eszközök és berendezések takarítása, portalanítás, porszívózás, fertőtlenítéses felmosás
* WC-k teljes alapterületének portalanítása, porszívózása, fertőtlenítéses felmosása
* a mosdók, mosdók körüli csempefelületek vegyszeres tisztítása és fertőtlenítése, légfrissítése
* a csaptelepek fényezése, valamint a körülötte lévő csempe fertőtlenítése
* tükrök vegyszeres tisztítása
* WC kagylók fertőtlenítő tisztítása
* vizesblokkok szükség szerinti vízkőmentesítése
* lábtörlők porszívózása
* pókhálók eltávolítása
* WC papír és papír kéztörlő tartók, folyékony szappanadagolók feltöltése

**2.2. Budapest VII. kerület, Garay u. 5. szám alatti** **Hivatal**

* a padlóburkolatok (kő, parketta) portalanítása, felmosása teljes alapterületen
* a teljes alapterület porszívózása, padlószőnyeg és szőnyegek porszívózása
* a szemétkosarak, hamutartók kiürítése és kimosása, azokba szemétgyűjtő zacskó behelyezése, valamint a hulladékok kukába történő lehordása
* alapterületről egyéb hulladék összegyűjtése, kukába történő lehordása
* a berendezési tárgyak, bútorok külső felületének portalanítása, lemosása
* a bútorokon lévő berendezési tárgyak (telefon, asztali lámpa, irattartó, stb.) portalanítása
* technikai berendezések portalanítása
* faliképek portalanítása
* az ablakközök, párkányok, radiátorok, csővezetékek portalanítása és vegyszeres áttörlése
* székek, fotelek porszívózása és portörlése
* villanykapcsolók, fogantyúk, ajtók kilincskörüli részeinek vegyszeres áttörlése
* ajtók teljes felületének tisztítása, szükség esetén legalább hetente egyszer azok vegyszeres lemosása
* lépcsők és belső folyosók burkolatának vegyszeres felmosása
* teakonyhákban lévő konyhai eszközök és berendezések takarítása, portalanítás, porszívózás, fertőtlenítéses felmosás
* WC-k teljes alapterületének portalanítása, porszívózása, fertőtlenítéses felmosása
* a mosdók, mosdók körüli csempefelületek vegyszeres tisztítása és fertőtlenítése, légfrissítése
* a csaptelepek fényezése, valamint a körülötte lévő csempe fertőtlenítése
* tükrök vegyszeres tisztítása
* WC kagylók fertőtlenítő tisztítása
* vizesblokkok szükség szerinti vízkőmentesítése
* lábtörlők porszívózása
* pókhálók eltávolítása
* WC papír és papír kéztörlő tartók, folyékony szappanadagolók feltöltése

3. A jelen melléklet 1.1. és 1.2. pontjaiban írott teljesítési helyek **időszakos takarítása** (hetente, valamint kéthetente) során elvégzendő résztevékenységek:

**3.1. Budapest VII. kerület, Erzsébet krt. 6. szám alatti** **Hivatal**

* a főbejárat, előtér, 2 db földszinti belső ajtó, az Ügyfélszolgálat és Adócsoport üvegfelületének tisztítása havonta 2 alkalommal
* a főbejárat üvegének és kereteinek tisztítása havonta 2 alkalommal
* a lift ajtajának és oldalfalainak vegyszeres áttörlése, felmosása heti 1 alkalommal
* valamennyi körfolyosó burkolatának söprése és vegyszeres felmosása heti 1 alkalommal
* lépcsőházi korlátok és kovácsoltvas felületek tisztítása havonta 1 alkalommal

**3.2. Budapest VII. kerület, Garay u. 5. szám alatti** **Hivatal**

* a főbejárat üvegének és kereteinek tisztítása havonta 2 alkalommal
* a lift ajtajának és oldalfalainak vegyszeres áttörlése, felmosása heti 1 alkalommal
* valamennyi körfolyosó burkolatának söprése és vegyszeres felmosása heti 1 alkalommal
* lépcsőházi korlátok és kovácsoltvas felületek tisztítása havonta 1 alkalommal

4. Az **alkalmankénti takarítás** során elvégzendő feladatok a jelen melléklet 1.1. és az 1.2. pontjaiban írott teljesítési helyeken, valamint a Megrendelő által tartott rendezvények helyszínén külön írásbeli megrendelés alapján.

4.1. Alkalmankénti takarítási feladatok különösen:

* Testületi és bizottsági ülések, rendezvények után székek helyreigazítása, poharak, tálcák elmosogatása, szekrényekbe történő visszahelyezése, a terem porszívózása, az asztalok letörlése
* az Erzsébet krt. 6. III. emelet összes helyiségéből, a II. emeleti konyhából, a házasságkötő teremből, valamint az ülésteremből a törülközők, konyharuhák, abroszok mosása és vasalása, valamint és külön megrendelés alapján a zászlók mosása, vasalása

4.2. Megrendelő – külön írásbeli megrendelés alapján és szükség szerint – rendeli meg a konkrét alkalmi munkát. Az alkalmankénti takarítási feladatok előre pontosan nem határozhatók meg.

4.3. ERZSÉBETVÁROS Kft. a melléklet 1.1. és 1.2., és az 1.4 pontjaiban meghatározott teljesítési helyeken évente két alkalommal végez ún. nagytakarítást a Megrendelő által előzetesen megjelölt időpontban. Ennek első része a Megrendelő SZMSZ-ben rögzített távmunkával történt munkanapjain, második részét a nyár végére időzítve, hétvégi munkavégzéssel valósulna meg.

4.3.1. Nagytakarítás alkalmával végzendő feladatok:

* Külső nyílászárok vegyszeres lemosása, üvegfelületek tisztítása.
* Kormányablak mennyezeti üvegfelületének a tisztítása.
* Lift, liftakna vegyszeres lemosása, fertőtlenítése, üvegfelületek tisztítása.
* Függönyök, drapériák mosása, vasalása.
* Kárpitos bútorok vegyszeres takarítása.
* Szőnyegek, szőnyegpadlók vegyszeres takarítása.
* A napi takarítások alkalmával „*nem hozzáférhető helyek*”: függesztett-, és mennyezeti lámpatestek, falikarok, párkányok, klíma beltériegységek, szekrénytetők portalanítása.
* A napi takarítások alkalmával „*nem hozzáférhető helységek*” (raktár, esetleg pince) takarítása.
* Hulladéktároló edények mosása, fertőtlenítése.

**5.** **Teljesítési helyekhez megadott paraméterek:**

**5.1. Budapest VII. kerület, Erzsébet krt. 6. szám alatti** **Hivatal**

|  |  |  |
| --- | --- | --- |
|  | **Terület nagysága (m2)** | **Takarítandó terület nagysága (m²)** |
| Földszint | 811 | 796 |
| Félemelet | 223 | 143 |
| 1. emelet | 623 | 623 |
| 1. emelet | 568 | 558 |
| 1. emelet | 604 | 604 |
| 1. emelet | 562 | 562 |
| Lépcsőházak és körfolyosók | 435 | 435 |
| Épület előtti közterület | 204 | 204 |
| **Összesen:** | 4030 | 3925 |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  | Földszint | Félemelet | I. emelet | II. emelet | III. emelet | IV. emelet | Összesen: |
| Szőnyeg | (m2) | 481 | 0 | 86 | 54 | 201 | 140 | 962 |
| Szőnyegpadló | (m2) | 251 | 0 | 0 | 26 | 82 | 0 | 359 |
| Hidegburkolat (padlólap, műkő) | (m2) | 401 | 130 | 129 | 143 | 30 | 155 | 988 |
| Parketta | (m2) | 121 | 0 | 306 | 317 | 432 | 410 | 1586 |
| Ablakfelület | (m2) | 63 | 0 | 76 | 76 | 76 | 76 | 367 |
| Függöny | (m2) | 0 | 0 | 68 | 58 | 63 | 38 | 227 |
| Ajtó | db | 20 | 0 | 14 | 28 | 19 | 36 | 117 |
| Kárpitozott bútor | db | 73 | 13 | 136 | 96 | 120 | 101 | 539 |

|  |  |  |  |  |  |
| --- | --- | --- | --- | --- | --- |
| Helyiség | Darab | Összes alapterület (m2) | | | Összes csempefelület (m2) |
| Női WC | 18 | 103 | | | 301 |
| Férfi WC | 7 | 44 | | | 147 |
| Ügyfél WC | 1 | 5 | | | 14 |
|  | **26** | **152** | | | **462** |
|  | | |  |  | | |
| Folyékony szappan adagoló | | | db | 23 | | |
| -ebből kézfertőtlenítős | | | db | 8 | | |
| WC papír adagoló | | | db | 32 | | |
| Kéztörlő adagoló | | | db | 25 | | |
| WC csésze | | | db | 32 | | |
| Piszoár | | | db | 6 | | |
| Mosdó | | | db | 27 | | |
| Tükör | | | db | 27 | | |
| Higiéniai helyiségekhez tartozó csempefelületek nagysága | | | (m2) | 576 | | |

**5.2. Budapest VII. kerület, Garay u. 5. szám alatti** **Hivatal**

|  |  |  |
| --- | --- | --- |
|  | **Terület nagysága (m2)** | **Takarítandó terület nagysága (m2)** |
| Pince | 446 | 446 |
| Földszint | 436 | 436 |
| 1. emelet | 436 | 436 |
| 1. emelet | 455 | 455 |
| 1. emelet | 453 | 453 |
| 1. emelet | 237 | 237 |
| Lépcsőházak és körfolyosók | 69 | 69 |
| Épület előtti közterület | 47 | 47 |
| Belső udvar (tardosi kő) | 179 | 179 |
| **Összesen:** | 2758 | 2758 |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  | Pince | Földszint | I. emelet | II. emelet | III. emelet | IV. emelet | Összesen: |
| Szőnyeg | (m2) | 0 | 13 | 17 | 25 | 64 | 44 | 163 |
| Szőnyegpadló | (m2) | 0 | 37 | 0 | 0 | 0 | 0 | 37 |
| Hidegburkolat (padlólap, műkő) | (m2) | 448 | 414 | 190 | 210 | 186 | 84 | 1532 |
| Parketta | (m2) | 0 | 181 | 293 | 291 | 314 | 150 | 1229 |
| Ablakfelület | (m2) | 17 | 96 | 96 | 91 | 93 | 31 | 424 |
| Függöny | (m2) | 17 | 314 | 390 | 370 | 397 | 0 | 1488 |
| Ajtó | db | 20 | 30 | 35 | 37 | 32 | 18 | 172 |
| Kárpitozott bútor | db | 9 | 50 | 75 | 67 | 90 | 23 | 314 |

|  |  |  |
| --- | --- | --- |
| Folyékony szappan adagoló | db | 14 |
| -ebből kézfertőtlenítős | db | 1 |
| WC papír adagoló | db | 21 |
| Kéztörlő adagoló | db | 14 |
| WC csésze | db | 23 |
| Piszoár | db | 6 |
| Mosdó | db | 23 |
| Tükör | db | 16 |
| Higiéniai helyiségekhez tartozó csempefelületek nagysága | (m2) | 495 |

**5.3. Budapest VII. kerület, Rózsa u. 8. alatti teljesítési hely**

A Megjelölt teljesítési helyen évente 1 alkalommal végzendő takarítás.

Takarítandó terület paraméterei

**Összes alapterület (m2)**

1077 Rózsa u. 8 (irattár)

|  |  |  |  |
| --- | --- | --- | --- |
|  | Elhelyezkedés | Összes alapterület  (m2) | Megjegyzés |
| **Irattár** | szuterén | **500** | évente 1\* |

* 1. **Budapest VII. kerület, Dohány utca 45. szám alatti teljesítési hely:**

A Megjelölt teljesítési helyen heti 2 alkalommal, a titkárságokkal egyeztetett időpontban végzi az irodák és mellékhelységek takarítását.

**Összes alapterület (m²)**

|  |  |  |  |
| --- | --- | --- | --- |
|  | Elhelyezkedés | Összes alapterület (m2) | Megjegyzés |
| 3. számú irodahelység | földszint | 30 | hetente 2\* |
| 12. számú irodahelység | földszint | 30 | hetente 2\* |
| 14. számú irodahelység | 1. emelet | 30 | hetente 2\* |
| 16. számú irodahelység | 1. emelet | 30 | hetente 2\* |
| 23. számú irodahelység | 1. emelet | 30 | hetente 2\* |
| 26. számú irodahelység | 1. emelet | 30 | hetente 2\* |

**6. A naponta teljesítendő takarítás ideje**

6.1. ERZSÉBETVÁROS Kft. a napi takarítást heti 5 munkanapon keresztül 05.00 és 08.00 óra között, valamint a mindenkori hivatali munkaidőt követően végzi a jelen melléklet 1.5. pontjában részletezett kivételekkel. A munkakezdéshez szükséges munkaterületet Megrendelő biztosítja.

6.2. ERZSÉBETVÁROS Kft. a melléklet 1.1., 1.2., pontjaiban meghatározott teljesítési helyeken a munkaidő teljes időtartama alatt *óránként* ellátja az ügyfél WC-k és előtereik teljes körű takarítását, WC papír és papír kéztörlő tartók feltöltését, folyékony szappanadagolók feltöltését.

6.3. ERZSÉBETVÁROS Kft. a melléklet 1.1. és 1.2. pontjaiban meghatározott teljesítési helyeken a munkaidő teljes időtartama alatt kétóránként ellátja az épület előtti – úttestig tartó – közterület teljes körű takarítását.ERZSÉBETVÁROS Kft. a melléklet 1.1. és 1.2. pontjaiban meghatározott teljesítési helyeken, szükség esetén időjárási viszonyoktól függően az épület előtti – úttestig tartó – közterületen síkosság-mentesítési munkát végez.

6.4. ERZSÉBETVÁROS Kft. a melléklet 1.1. és 1.2. pontjaiban írott teljesítési helyeken az időszakos takarítást, az ott írott gyakorisággal, szintén 05.00 és 08.00 óra között végzi. A munkakezdéshez szükséges munkaterületet Megrendelő biztosítja.

6.5. ERZSÉBETVÁROS Kft. a munkavégzését a lehető legkisebb zajjal, a környező épületek lakói nyugalmának zavarása nélkül és energiatakarékosan köteles teljesíteni. A tevékenység megfelelő elvégzéséhez nem szükséges többlet energia- és telefonköltség az ERZSÉBETVÁROS Kft-t terheli.