|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója** |

Iktatószám:

Napirendi pont: ….

Előterjesztve: Pénzügyi és Kerületfejlesztési Bizottság

**ELŐTERJESZTÉS**

A Képviselő-testület 2022. december 7 - ei

rendes ülésére

**Tárgy:** Tulajdonosi döntés az EVIN Erzsébetvárosi Ingatlangazdálkodási Nonprofit Zrt. 2023. évre vonatkozó üzleti tervének jóváhagyásáról

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója** |

**Tisztelt Képviselő-testület!**

Budapest Főváros VII. kerület Erzsébetváros Önkormányzata (a továbbiakban: Önkormányzat) és az EVIN Ingatlangazdálkodási Nonprofit Zrt. (a továbbiakban: Társaság) között Budapest Főváros VII. kerület Erzsébetváros Önkormányzata Képviselő-testületének 168/2017. (V.09.) számú határozata alapján Feladatellátási szerződés (a továbbiakban: Szerződés) van érvényben.

A Szerződés lényegi feltételeit a Képviselő-testület Pénzügyi és Kerületfejlesztési Bizottsága a 603/2017. (08.21.) határozatával módosított, 395/2017. (06.06) számú, a 971/2019. (11.12.) számú, a 2/2020. (I.13.) számú, valamint a 121/2020. (III.06.) számú határozatai, továbbá a Képviselő-testület 25/2020. (I.23.) számú és a 63/2020. (II.19.) számú határozatai, ezen felül Budapest Főváros VII. kerület Erzsébetváros Önkormányzata Polgármesterének a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglalt jogköre alapján a Képviselő-testület feladat- és hatáskörében meghozott 219/2020. (IV.16.) számú határozata rögzíti, és a 605/2020. (VIII. 25.) számú Képviselő-testületi határozatán alapul.

A Szerződés 10.2. pontja szerint *„a Társaság üzleti tervének elfogadásáról a Képviselő-testület legkésőbb az Önkormányzat zárszámadási rendeletének benyújtásakor, külön napirendi pontban dönt…”*

Az Üzleti terv a Szerződés alapján finanszírozott „alap” ingatlangazdálkodási feladatokon túl, konkrét ingatlan hasznosításra vonatkozó javaslatokat is tartalmaz, melyek jóváhagyása esetén Társaságunk megkezdi annak végrehajtását.

Magyarország helyi önkormányzatairól szóló 2011. évi CLXXXIX. törvény, továbbá a Budapest főváros közigazgatási területén a járművel várakozás rendjének egységes kialakításáról, a várakozás díjáról és az üzemképtelen járművek szabályozásáról szóló 30/2010. (VI.4.) Főv. Kgy. rendelet alapján az Önkormányzat a parkolás üzemeltetéssel kapcsolatos közszolgáltatási feladatok biztonságos, hatékony és jó minőségben történő ellátása érdekében – a Budapest Főváros VII. kerület Erzsébetváros Önkormányzata 114/2020. (II.28.) számú Képviselő-testületi határozat értelmében – az EVIN Erzsébetvárosi Ingatlangazdálkodási Nonprofit Zártkörűen Működő Részvénytársaságot (a továbbiakban: Társaság) bízta meg.

Ennek értelmében 2020. június 27-től kezdődően a Társaságunk végzi az Önkormányzat közigazgatási területén lévő fizető parkolóhely céljára kijelölt közterületi várakozóhelyek parkolás-üzemeltetési feladatait.

Az Önkormányzat és a Társaságunk között 2020. június 10-én Közszolgáltatási szerződés jött létre parkolás-üzemeltetés tárgyában, és 2020. július 02-án teljes üzemben elindult a parkolási rendszernek a Társaság által történő üzemeltetése a kerületben.

A Közszolgáltatási szerződés 6.5.1 pontja alapján a parkolási üzletág üzleti tervét az Önkormányzat Képviselő-testülete fogadja el.

Fentiekre tekintettel a Társaságunk ezúton előterjeszti az *„Ingatlangazdálkodási feladatellátás és parkolás-üzemeltetés 2023. évre vonatkozó üzleti tervét”* (a továbbiakban: Üzleti Terv), valamint ingatlanhasznosításra vonatkozó javaslatait és kéri, hogy az előterjesztést megtárgyalni, a határozati javaslat mellékletét képező „Üzleti Tervet” elfogadni, az ingatlan hasznosítással, parkolás-üzemeltetéssel kapcsolatos határozati javaslatokat jóváhagyni szíveskedjen.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …./2022 (XII.07.) határozata az EVIN Erzsébetvárosi Ingatlangazdálkodási Nonprofit Zrt. „Ingatlangazdálkodási feladatellátás és Parkolás-üzemeltetés 2023. évre vonatkozó üzleti tervének jóváhagyása” tárgyában**

Budapest Főváros VII. Kerület Erzsébetváros Önkormányzat Képviselő-testülete úgy dönt, hogy az EVIN Nonprofit Zrt. 2023. évre vonatkozó - határozat mellékletét képező - üzleti tervét jóváhagyja.

**Felelős:** Niedermüller Péter polgármester

**Határidő:** azonnal

Budapest, 2022. november 29.

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

Melléklet:

* EVIN Erzsébetvárosi Nonprofit Zrt. 2023.évre vonatkozó üzleti terve