**A Budapest Főváros VII. kerület Erzsébetvárosi Önkormányzat Képviselő-testületének**

**…/2022. (XII.07.) önkormányzati rendelete**

**a Budapest Főváros VII. kerület Erzsébetváros Önkormányzata Képviselő-testületének a társasházaknak nyújtható felújítási támogatásról szóló 7/2016. (II. 18.) önkormányzati rendelet módosításáról**

Budapest Főváros VII. kerület Erzsébetváros Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) pontjában meghatározott feladatkörében eljárva, a társasházaknak nyújtható felújítási támogatásról szóló 7/2016 (II.18.) önkormányzati rendelet módosításáról a következőket rendeli el:

1. §

Budapest Főváros VII. kerület Erzsébetváros Önkormányzata Képviselő-testületének a társasházaknak nyújtható felújítási támogatásról szóló 7/2016. (II.18.) önkormányzati rendelet (a továbbiakban: Ör.) 1 alcíme a következő 2/A. §-sal egészül ki:

*„2/A. §*

*Az Önkormányzat pályázat útján Energetikahatékonysági Klímavédelmi támogatást (a továbbiakban: energiahékonysági és klímavédelmi pályázat) nyújt a társasházak részére a társasházak osztatlan közös tulajdoni hányadát érintően energiafelhasználás csökkentését-, a társasház energetikai hatékonyságát növelő-, valamint a társasház mikroklímáját előnyösen befolyásoló építési és felújítási munkákra.*

2. §

Az Ör. a következő 3/A. §-sal egészül ki:

*„3/A. §*

1. *Az energiahékonysági és klímavédelmi pályázatok kiírásának időpontjáról (a 2023-as évet követően) - a költségvetési rendeletben biztosított keretösszeg erejéig - Erzsébetváros Önkormányzata Képviselő-testületének Pénzügyi és Kerületfejlesztési Bizottsága (a továbbiakban: Bizottság) dönt az aktuális évi költségvetési rendelet kihirdetését követő ülésén.*
2. *2023-as évre vonatkozóan a 2023. évi átmeneti gazdálkodásról szóló költségvetési rendeletben az energiahatékonysági és klímavédelmi pályázatra elfogadott keretösszeg elfogadását követően dönthet a Bizottság az energiahatékonysági és klímavédelmi pályázat kiírásáról. Amennyiben a 2023. évi átmeneti gazdálkodásról szóló költségvetési rendelet az energiahatékonysági és klímavédelmi pályázat keretösszegéről nem rendelkezik úgy a klímavédelmi pályázat kiírásáról a Bizottság a 2023. évi költségvetési rendelet kihirdetését követő ülésén dönt.*
3. *Az energiahatékonysági és klímavédelmi pályázatot a helyben szokásos módon ki kell hirdetni. A teljes pályázati anyagot az önkormányzat honlapján közzé kell tenni az elfogadást követő 3 napon belül. Az energiahatékonysági és klímavédelmi pályázat lényeges tartalmi elemeit az önkormányzat hivatalos lapjának következő számában meg kell jelentetni.*

3. §

1. Az Ör. 5. § (1) bekezdése helyébe a következő rendelkezés lép:

*„(1) A 2. § és 2/A §-okban meghatározott munkákra az egyes társasházaknak nyújtható együttes támogatás összegének mértékét és formáját a pályázati kiírásban kell szabályozni.”*

1. Az Ör. 5. §-a a következő (2a) bekezdéssel egészül ki:

*„(2a) A 2/A. §-ban meghatározott építési felújítási munkák szükségességét a pályázati kiírásban meghatározott és részletezett dokumentumokkal lehet igazolni.”*

(3) Az Ör. 5. § (3) bekezdése helyébe a következő rendelkezés lép:

*“(3) A 2.§ és 2/A §-okban meghatározott munkák támogatására kiírt felhívásra beérkezett pályázatokat a kiírásban szereplő határidőn belül el kell bírálni, a hiánypótlás az ügyintézési határidőt megszakítja.”*

4. §

Az Ör. 6. §-a helyébe a következő rendelkezés lép:

*„6. §*

*Felhatalmazást kap a Pénzügyi és Kerületfejlesztési Bizottság a mindenkori költségvetési rendeletben biztosított keretösszeg erejéig, valamint jelen rendeletben foglalt rendelkezésekkel összhangban:*

*a) a 2.§ és 2/A.§-okban meghatározott pályázatok kiírására,*

*b) a 2.§ és 2/A.§-okban meghatározott pályázati kiírások részletes tartalmának és elbírálási szempontjainak meghatározására,*

*c) a 2.§ és 2/A.§-okban meghatározott pályázat benyújtási határidejének és helyének meghatározására,*

*d) a 2.§ és 2/A.§-okban meghatározott pályázathoz kötelezően csatolandó dokumentumok (tervek, igazolások, nyilatkozatok) meghatározására,*

*e) a támogatás formájának megállapítására (visszatérítendő vagy vissza nem térítendő kamatmentes támogatás és ennek százalékos arányának meghatározására),*

*f) a támogatás visszafizetési módjának és határidejének megállapítására,*

*g) a beérkező pályázatok elbírálására,*

*h) a pályázóknak nyújtandó támogatásról való döntés meghozatalára,*

*i) szerződésszegés esetén a szerződés egyoldalú felmondására.”*

**5. §**

Ez a rendelet a kihirdetését követő napon lép hatályba és 2023. január 1-jén hatályát veszti.

**Tóth László Niedermüller Péter**

**jegyző polgármester**

**Záradék**

A rendelet kihirdetése 2022. …………………..napján a Szervezeti és Működési Szabályzat szerint a Polgármesteri Hivatal hirdetőtábláján megtörtént.

A rendelet közzététel céljából megküldésre került a www.erzsebetvaros.hu honlap szerkesztője részére.

**Tóth László**

**jegyző**

**Általános indokolás**

A Képviselő-testület kifejezte szándékát arra vonatkozóan, hogy Energiahatékonysági és Klímavédelmi Alapot hoz létre, melynek keretén belül támogatni kívánja a kerületi társasházakat energiahatékonysági és klímavédelmi pályázat keretében.

Az Ör. módosításának elfogadása esetén nyílik meg a lehetőség a Képviselő-testület által támogatott energiahatékonysági és klímavédelmi pályázat kiírására.

**Részletes indokolás**

**1-4. §**

A rendelet rendelkező részében csak a társasházi felújítási pályázat szabályai szerepeltek, így annak kiegészítése szükséges. Az energiahatékonysági és klímavédelmi pályázatra vonatkozó részletes szabályokat tartalmazza.

**5. §**

A rendelet hatályba lépésének időpontjáról rendelkezik.