|  |
| --- |
| **Budapest Főváros VII. kerület Erzsébetváros Önkormányzata**  **Szücs Balázs alpolgármester** |

Iktatószám: Napirendi pont: ….

Előterjesztve: Művelődési, Kulturális és Szociális Bizottság

**ELŐTERJESZTÉS**

A Képviselő-testület 2022*.* december7 -ei

rendes ülésére

|  |  |
| --- | --- |
| **Tárgy:** | Döntés a 2022. évi civil pályázaton elnyert támogatással kapcsolatos módosítási kérelmek elbírálásáról |

**Készítette:**

Gyuris Gabriella

irodavezető

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Képviselő-testület!**

**I.**

Budapest Főváros VII. kerület Erzsébetváros Önkormányzatának 2022. évi civil szervezetek program költségeinek támogatására kiírt felhívására az Alapítvány a Dohány utcai Zsinagógáért (a továbbiakban: Alapítvány) is nyújtott be kérelmet, amelyben az Ávrahám Öröme imakönyv sorozat utolsó részéhez kértek támogatást. A kérelemről a Képviselő-testület a 173/2022. (VI.15.) határozatában döntött. (1. sz. melléklet). A támogatás igénybevételére Erzsébetváros Önkormányzata VIII/1449-6/2022. iktatószámon kötött támogatási szerződést az Alapítvánnyal, melyben a támogatási időszakot 2022. április 1. napjától 2022. december 31. napjáig határozta meg. A támogatás felhasználásával 2023. január 31. napjáig kell elszámolni. (2. sz. melléklet).

Az Alapítvány 2022. november 3-án módosítási kérelmet nyújtott be Önkormányzatunk felé, melyben a támogatási időszak meghosszabbítását kérte 2023. március 31. napjáig, mivel a támogatási szerződésben meghatározott támogatási időszak az imakönyv alapos kidolgozására nem bizonyul elegendőnek. (3. sz. melléklet).

A támogatási szerződés 11. pontja értelmében a támogatási szerződés támogatási időszak alatt egy alkalommal módosítható. A kért módosítás a pályázat céljával összhangban van, a Humánszolgáltató Iroda javasolja a módosítási kérelem elfogadását. A kérelem elbírálására az államháztartáson kívülre nyújtott támogatások rendjéről szóló 15/2020. (IV.17.) önkormányzati rendelet 4. § (4a) bekezdése alapján a Képviselő-testült, mint döntéshozó jogosult.

**II.**

Budapest Főváros VII. kerület Erzsébetváros Önkormányzatának 2022. évi civil szervezetek program költségeinek támogatására kiírt felhívására a Conventus a Jövőért Alapítvány (a továbbiakban: Alapítvány) is nyújtott be kérelmet, amelyben a „Géniuszok Erzsébetvárosból” kiállítás és kerekasztal beszélgetés szervezésére és lebonyolítására kértek támogatást. A kérelemről a Képviselő-testület a 173/2022. (VI.15.) határozatában döntött. (1. sz. melléklet). A támogatás felhasználására Erzsébetváros Önkormányzata VIII/1489-7/2022. iktatószámon kötött támogatási szerződést az Alapítvánnyal, melyben a támogatási időszakot 2022. április 1. napjától 2022. december 31. napjáig határozta meg. A támogatás felhasználásával 2023. január 31. napjáig kell elszámolni. (4. sz. melléklet)

Az Alapítvány 2022. november 17-én módosítási kérelmet nyújtott be az Önkormányzat felé, melyben a támogatási időszak meghosszabbítását kérte 2023. február 28. napjáig, mivel a rendezvény magas színvonalon történő megszervezésére és lebonyolítására az előzetesen tervezett idő nem bizonyult elegendőnek. (5. sz. melléklet).

A támogatási szerződés 11. pontja értelmében a támogatási szerződés támogatási időszak alatt egy alkalommal módosítható. A kért módosítás a pályázat céljával összhangban van, a Humánszolgáltató Iroda javasolja a módosítási kérelem elfogadását. A kérelem elbírálására az államháztartáson kívülre nyújtott támogatások rendjéről szóló 15/2020. (IV.17.) önkormányzati rendelet 4. § (4a) bekezdése alapján a Képviselő-testült, mint döntéshozó jogosult.

Kérem a tisztelt Képviselő-testületet az előterjesztés megtárgyalására és a határozati javaslatok elfogadására.

**Határozati javaslatok**

**1.**

**Budapest Főváros VII. kerület Erzsébetváros Önkormányzata Képviselő-testületének ….. /2022. (XII.07.) határozata a 2022. évi civil program pályázat keretében elfogadott kérelmek módosításáról**

Budapest Főváros VII. Kerület Erzsébetváros Önkormányzata Képviselő-testülete úgy dönt, hogy

1. a civil szervezetek számára 2022. évben kiírt program célú pályázat keretében az **Alapítvány a Dohány utcai Zsinagógáért** szervezettel VIII/1449-6/2022. számon megkötött támogatási szerződést módosítja, az alábbiak szerint

a) támogatási időszak: 2022.04.01-2023.03.31.

b) támogatás elszámolásának benyújtási határideje: 2023.04.30.

2. felhatalmazza a Polgármestert a VIII/1449-6/2022. számú támogatási szerződés módosításának aláírására.

**Felelős**: Niedermüller Péter polgármester

**Határidő**: 2022. december 31.

**2.**

**Budapest Főváros VII. kerület Erzsébetváros Önkormányzata Képviselő-testületének ….. /2022. (XII.07.) határozata a 2022. évi civil program pályázat keretében elfogadott kérelmek módosításáról**

Budapest Főváros VII. Kerület Erzsébetváros Önkormányzata Képviselő-testülete úgy dönt, hogy

1. a civil szervezetek számára 2022. évben kiírt program célú pályázat keretében a **Conventus a Jövőjért Alapítvánnyal** a VIII/1489-7/2022. számon megkötött támogatási szerződést módosítja, az alábbiak szerint

a) támogatási időszak: 2022.04.01-2023.02.28.

b) támogatás elszámolásának benyújtási határideje: 2023.03.31.

2. felhatalmazza a Polgármestert a VIII/1489-7/2022. számú támogatási szerződés módosításának aláírására.

**Felelős**: Niedermüller Péter polgármester

**Határidő**: 2022. december 31.

Budapest, 2022. november 17.

Szücs Balázs

alpolgármester

**Mellékletek:**

1 sz. melléklet: 173/2022. (VI.15.) MKSZB határozat

2. sz. melléklet: Támogatási szerződés\_VIII/1449-6/2022.

3. sz. melléklet: Kérelem\_Alapítvány a Dohány utcai Zsinagógáért

4. sz. melléklet: Támogatási szerződés\_VIII/1489-7/2022.

5. sz. melléklet: Kérelem\_Conventus a Jövőért Alapítvány