|  |
| --- |
| **Budapest Főváros VII. kerület Erzsébetváros Önkormányzata**  **Nagy Nóra Kabinetvezető** |

Iktatószám:

Napirendi pont: ….

Előterjesztve: Pénzügyi és Kerületfejlesztési Bizottság

Művelődési, Kulturális és Szociális Bizottság

**ELŐTERJESZTÉS**

A Képviselő-testület 2022. december 7 - ei

rendes ülésére

**Tárgy:**  Örkény Színház támogatási szerződés

**Készítette:**

Nagy Nóra

kabinetvezető

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni**.

**A határozat elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **Nagy Nóra Kabinetvezető** |

**Tisztelt Képviselő-testület!**

**Bulinegyedből kultúrnegyed**

A jövő Erzsébetvárosát olyan kerületnek gondoljuk, amelyet mindenki magáénak érez, mindenkinek megvan benne a helye, éppen ezért felelősséget is vállal érte.

Erzsébetváros Gazdasági Programjában a 2020-2024-es fejlesztési időszakra többek között azt is vállaltuk, hogy olyan Erzsébetvárost teremtünk, ahol nem a bulik jelentik a fő vonzerőt, hanem a sokszínű kulturális kínálat. A nálunk működő kulturális intézmények, színházak kitűnő példái az értékteremtésnek. Ezek a működő szellemi műhelyek nem csak lehetőséget kínálnak Önkormányzatunknak arra, hogy támogassuk azokat, de a választók bizalmából kapott felhatalmazásunk kötelez is bennünket erre az értékteremtésre.

Abban a szerencsés helyzetben vagyunk, hogy kerületünkben működik (többek között) az önálló társulattal működő repertoárszínház, az ország egyik fontos művészszínháza, az Örkény István Színház. Az Örkény első sorban prózai drámaszínház, ám sokféle műfajra nyitott. Repertoárjukon az antikvitás szerzőitől a kortársakig, máig több, mint száz mű szerepelt. Munkájuk értelmét műfajtól függetlenül a magas színpadi irodalom választásában, az alapos próbamunkában, a közélet kérdései iránti nyitottságban, a humor, a groteszk és az irónia sokféle árnyalatának szeretetében látjuk. Tíz éve működő színházpedagógiai programjuk Magyarországon az elsők között nyitott új csatornát a közönséggel való aktív, közösségteremtő kapcsolattartáshoz.

A színházi előaadásokon túl hosszú évek óta színesítik a kerület kulturális életét a népszerű Örkény Kerttel.

Aki a kultúrába fektet, az a saját jövőjéről gondoskodik. Ezért javasolom a tisztelt Képviselő-testületnek, hogy Erzsébetváros Önkormányzata 2023-tól az Örkény Színház főtámogatója, „mecénása” legyen, s ennek érdekében kerüljön sor főtámogatói együttműködés megkötésére.

Az együttműködés keretében az Örkény Színház minden évben továbbra is megrendezi az Örkény Kertet. A Költészet Napján nyilvános rendezvényt, megmozdulást tart a Madách téren, rendszeres költészeti válogatással jelentkezik az Önkormányzat szociális intézményeiben. Minden évben elkészíti az önkormányzati ünnepségek koncepcióját, amelynek megvalósításában a Színház művészei is részt vesznek. Folytatódnak a séták a Színház épületében, s a Színház művészei Erzsébetvároshoz köthető szerzők műveiből tartanak rendszeres felolvasásokat, melyeket az önkormányzati honlapon, Facebook oldalakon közzéteszünk. Az önkormányzati dolgozók számára jegyelővételi lehetőséget biztosít minden előadáshoz.

Az Örkény Színház vállalja, hogy a rendelkezésére álló netes felületeken megjeleníti az önkormányzati támogatást, s felhívja a figyelmet azokra az önkormányzati rendezvényekre, amelyek beleillenek a Színház profiljába, tevékenységi körébe is. Az Örkény Színház honlapjának átlagban havi 12.000 látogatója, Facebook oldalának 39.000, Instagram oldalának 9.300 követője van, valamint saját Youtube csatornát is üzemeltet.

Az önkormányzati támogatás feltüntetésre kerül a havi szórólapokon, ez évente mintegy 10.000 példányt jelent; az előadások szórólapjain, (évi 8000 példány); az évadhirdető füzetben, (évi 3000 példány), valamint a jegytokokon (évi 10.000 példány). Ezen túl a Színház előcsarnokában állandó megjelenítésre kerül a főtámogatói együttműködés.

**Fentiek alapján kérem a Tisztelt Képviselő-testületet az előterjesztés megtárgyalására és a határozati javaslatban foglaltak elfogadására.**

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …/2022. (XII.7.) számú határozata az Örkény Színház támogatásának tárgyában**

Budapest Főváros VII. Kerület Erzsébetváros Önkormányzat Képviselő-testülete úgy dönt, hogy

1. az Örkény István Színház Nonprofit Kft. (székhely: 1075 Budapest, Madách I. tér 6.; cégjegyzékszám: 01 09 928209; adószám: 14968620-2-42; képviseli: Mácsai Pál ügyvezető) részére 60.000.000 Ft támogatást nyújt főtámogatói együttműködés keretében.
2. az 1. pontban meghatározott támogatás időtartama 2023. január 1.- 2023. december 31., az elszámolás határideje 2024. január 31.
3. Budapest Főváros VII. Kerület Erzsébetváros Önkormányzatának Képviselő-testülete 2023. évi költségvetési rendeletében a fedezetet biztosítja és felhatalmazza a Polgármestert a támogatási szerződés aláírására.

**Felelős:** Niedermüller Péter polgármester

**Határidő:** 2022. december 20.

Budapest, 2022. november 29.

Nagy Nóra

Kabinetvezető